hotchpotch/miracl-hf-unified huggingface dataset:
స్వెత్లానా అలెక్సీవిచ్‌
స్వెత్లానా అలెక్సీరోవ్నా అలెక్సీవిచ్(జననం 31 మే 1948) మనిషి స్వార్థపూరిత ఆలోచనల్లోంచి పుట్టుకొచ్చిన యుద్ధాలు, విపత్తులపై అక్షరాలతో గళమెత్తిన బెలారస్ రచయిత్రి. 2015 సంవత్సరానికి సాహిత్యరంగంలో ఆమెకు నోబెల్ బహుమతి లభించింది. బెలారస్ నుండి ఈ పురస్కారం పొందిన మొదటి మహిళ ఆమె. ప్రపంచ యుద్ధాల మొదలు..అంతర్యుద్ధాలు, విదేశీ యుద్ధాలు, కోట్లాది జనం ఉసురు తీసే రసాయన, అణు యుద్ధాలు దాకా.. ప్రతి రక్తసిక్త రణ సందర్భాన్నీ పదునుగా విమర్శించినందుకుగాను, స్వెత్లానా సుదీర్ఘ కాలం పాటు మాతృదేశానికి దూరం కావాల్సి వచ్చింది.
ఆమె సోవియట్ యూనియన్‌లోని ఉక్రెయిన్ ఎస్‌ఎస్‌ఆర్‌లోగల స్టానిస్లావ్‌లో మే 31, 1948 న జన్మించారు. ఆమె తండ్రి బెలారసియన్‌ కాగా, తల్లి ఉక్రేనియన్‌ జాతీయురాలు. కుటుంబంలోని ఈ మిశ్రమ సాంస్కృతిక వాతావరణం స్వెత్లానా వ్యక్తిత్వాన్ని భిన్నమైనదిగా మలిచింది. విద్యాభ్యాసం పూర్తయిన తరువాత అనేక చిన్న పత్రికల్లో జర్నలిస్టుగా పనిచేశారు. ఈ క్రమంలో ‘నేమ్యాన్‌’ అనే సాహిత్య పత్రికలో ఉద్యోగం దొరికింది. అలా సాహిత్యంతో పరిచయం ఏర్పడి, పదునైన రచనలు చేసే స్థాయికి ఎదిగారు. అప్పటి నుంచీ ప్రవాసానికి వెళ్లేవరకూ జర్నలిస్టుగానే స్వెత్లానా జీవితం గడిచింది. ఈ కాలంలోనే (1979) సోవియట్‌ దళాలు అఫ్ఘానిస్థాన్‌ని దురాక్రమించాయి. ఆ యుద్ధంలో గాయపడిన సైనికులు, వారి కుటుంబాలను ఇంటర్వ్యూ చేసే క్రమంలో యుద్ధాలపట్ల ఆమె విముఖతను పెంచుకొన్నారు. 
వృత్తిరీత్యా జర్నలిస్టు అయిన ఆమె బాల్యం రెండో ప్రపంచ యుద్ధం మిగిల్చిన భయానక వాతావరణంలో గడిచింది.ఆమె బెలారస్ ను 2000లో విడిచిపెట్టింది. అందువల్లనే ఆమె జర్నలిస్టుగా యుద్ధ బాధితుల వెతలను ప్రపంచానికి చూపించటమే లక్ష్యంగా పనిచేశారు. ముఖ్యంగా మహిళల దయనీయ పరిస్థితులే కథా వస్తువులుగా పలు పుస్తకాలు రాశారు. ఆమె ప్రధానంగా రష్యన్ భాషలోనే రచనలు చేశారు. చెర్నోబిల్ అణువిద్యుత్ కేంద్రం దుర్ఘటన, సోవియట్ యూనియన్ విచ్చిన్నానికి ముందు, ఆ తర్వాత పరిస్థితుల చుట్టే ప్రధానంగా ఆమె రచనలు సాగాయి. రెండో ప్రపంచ యుద్ధం నేపథ్యంతో 1985లో ఆమె రచించిన వార్స్ అన్‌వామింగ్‌లీ ఫేస్ పుస్తకం ప్రపంచవ్యాప్తంగా సంచలనం సృష్టించింది. యుద్ధ బాధిత మహిళలే తమ గోడును స్వయంగా వెల్లబోసుకొంటున్నట్లు ఫస్ట్ పర్సన్‌లో సాగే ఈ పుస్తకం అనేక భాషల్లోకి అనువాదమైంది. దాదాపు 20 లక్షల కాపీలు అమ్ముడుపోయాయి.
యుద్ధ బాధిత చిన్నారుల అనుభవాల ఆధారంగా ఆమె రాసిన ది లాస్ట్ విట్నెస్: ది బుక్ ఆఫ్ అన్‌చైల్డ్‌లైక్ స్టోరీస్ పుస్తకం కూడా ఆమెకు గొప్ప గుర్తింపు తెచ్చింది. సోవియట్ యూనియన్ పతనం ఆధారంగా 1993లో రాసిన ఎన్‌చాంటెడ్ విత్ డెత్ పుస్తకం నాటి ప్రజల మానసిక సంఘర్షణలను ప్రపంచానికి సజీవంగా చూపింది. అత్యుత్తమ రచనలు చేసిన ఆమెకు అనేక అవార్డులు లభించాయి. చెర్నోబిల్ దుర్ఘటన బాధితులపై రాసిన వాయిసెస్ ఆఫ్ చెర్నోబిల్ గ్రంథానికి 2005లో నేషనల్ బుక్ క్రిటిక్స్ సర్కిల్ అవార్డు లభించింది.
గొప్ప ఆదర్శాల పునాదులపై మొదలయిన సోవియట్‌ రాజ్య వ్యవస్థ, దశాబ్దాలు గడుస్తున్న కొద్దీ, కఠిన చట్రంగా మారిపోయి, ప్రజల్లో విశ్వాసాన్ని కోల్పోయిన దశను కళ్ళారా చూసిన తరాలకు చెందిన రచయిత్రి ఈమె. ఎర్ర రాజ్యంపై అయిదు పాత్రికేయ కథనాల రచనలు, తన ముప్ఫయి అయిదేళ్ళ రచనా జీవితంలో చేసినందుకు, తగు గుర్తింపుతో బాటు దూషణ, తిరస్కారాలను పొందింది. ఆ అయిదు పుస్తకాలు ఇవి. 
ఈ రచనలన్నిటిలో ప్రధాన లక్షణం, డాక్యుమెంటరీ చిత్రణ, న్యూస్‌ రీల్‌ పని, వార్తా స్రవంతి వలె విషయాన్ని అమర్చడం.
తు యుయు
తు యుయు (; జననం 30 డిసెంబరు 1930) చైనాకు చెందిన వైద్య శాస్త్రవేత్త మరియు విద్యావేత్త. ఆమె మలేరియాపై పలు ప్రయోగాలు చేశారు. మలేరియాకు విరుగుడుగా ఆర్టెమైసినిన్‌ అనే ఔషధాన్ని కనుగొన్నారు. తు ప్రయోగాలన్నీ చైనాలో సంప్రదాయ బద్ధంగా వస్తున్న హెర్బల్‌ మెడిసిన్‌ (మూలికా వైద్యం) ఆధారంగానే జరిగాయి. ఇక, వైద్య రంగంలో తొలిసారి నోబెల్‌ పురస్కారానికి ఎంపికైన చైనా మహిళగా తు రికార్డు సృష్టించారు. ప్రస్తుతం ఈమె చైనా అకాడమీ ఆఫ్‌ ట్రెడిషనల్‌ చైనీస్‌ మెడిసిన్‌లో చీఫ్‌ ప్రొఫెసర్‌గా ఉన్నారు. ఆమెకు 2015 లో వైద్యరంగంలో నోబెల్ పురస్కారం వచ్చింది. ఇక, వైద్య రంగంలో తొలిసారి నోబెల్‌ పురస్కారానికి ఎంపికైన చైనా మహిళగా తు రికార్డు సృష్టించారు. లియం కాంప్‌బెల్ (ఐర్లాండ్), సతోషి ఒమురా (జపాన్), తు యుయు (చైనా)ల పరిశోధనల పుణ్యమా అని పరాన్నజీవుల ద్వారా వ్యాపించే వ్యాధులపై పోరాడేందుకు మానవాళికి కొత్త అస్త్రాలు లభించాయి.
ఆమె చైనాలో జన్మించి విద్యాభ్యాసం చేసి పరిశోధనలు చేసారు.
చైనాలో సాంస్కృతిక విప్లవం ఉధృతంగా సాగుతున్న ఆరో దశకం చివరిలో అప్పటి చైనా కమ్యూనిస్టు పార్టీ చైర్మన్ మావో జెడాంగ్ మలేరియా వ్యాధిని అరికట్టేందుకు నెలకొల్పిన పరిశోధనా ప్రాజెక్టులో పాలుపంచుకోవడంవల్లనే యుయు నోబెల్ పురస్కారానికి అర్హమైన వినూత్న ఆవిష్కరణ చేయగలిగారు. ఆనాడు ఒకపక్క అమెరికా సేనలతో, మరోపక్క దక్షిణ వియత్నాం సేనలతో పోరాడుతున్న తమ సైన్యానికి మలేరియా పెను సమస్యగా మారిందని గుర్తించిన ఉత్తర వియత్నాం ప్రధాని హో చి మిన్...దాన్ని అరికట్టడానికి సాయం చేయమని మావోను అభ్యర్థించారట. ఫలితంగా ఆ ప్రాజెక్టు ఆవిర్భవించింది. ఈ ప్రాజెక్టులో రెండు విభాగాలున్నాయి. మలేరియాను అరికట్టేందుకు అప్పటికే వినియోగిస్తున్న రసాయనాలను మేళవించి కొత్త ఔషధాన్ని కనుగొనడానికి ఒక విభాగం... సంప్రదాయ వైద్య విధానాలపై దృష్టి నిలిపి, మూలికలతో ఔషధాన్ని రూపొందించే పనిలో మరో విభాగం నిమగ్నమయ్యాయి. యుయు నేతృత్వంలోని బృందం శతాబ్దాలుగా వాడుకలో ఉన్న 2,000 రకాల ఔషధ యోగాలను అధ్యయనం చేసి, 640 మూలికల లక్షణాలను జల్లెడపట్టి...క్రీస్తు పూర్వం 340 నాటి తాళపత్రాలను సైతం పరిశోధించి అత్యుత్తమమైన ఆర్టిమేసినిన్ అనే ఔషధాన్ని తయారుచేశారు. అప్పటికే క్లోరోక్విన్, క్వినైన్ వంటి మందులకు లొంగకుండా పోయిన మలేరియా కారక సూక్ష్మజీవి యుయు దెబ్బతో అదుపులోనికొచ్చింది. ఇప్పుడామె ఆవిష్కరణ ఏటా లక్షలాదిమంది ప్రాణాలను కాపాడుతోంది. గత పదిహేనేళ్లలో మలేరియా మరణాలు 60 శాతం తగ్గాయని ప్రపంచ ఆరోగ్య సంస్థ నివేదిక చెబుతోంది.
చైనా సంప్రదాయ వైద్యవిధాన సంస్థలో పనిచేస్తున్న 84 ఏళ్ల తు యుయు 1972లో ఆవిష్కరించారు. రెండువేల ఏళ్ల కిందే దీన్ని వాడేవారన్న పురాతన గ్రంథాల ఆధారంగా యుయు తు తన పరిశోధనలను నిర్వహించారు. 1967లో మావో జెడాంగ్ ఏర్పాటు చేసిన మలేరియా డ్రగ్ ప్రాజెక్టులో భాగంగా తు యుయు నిర్వహించిన పరిశోధనల ఫలితంగా ఆర్టిమిసిన్ అనువా అనే మొక్క ఆకుల్లో మలేరియాకు విరుగుడు మందు ఉందన్న విషయం తెలిసిందే. రెండులీటర్ల చల్లనీటిలో ఈ మొక్క ఆకులు తగినన్ని ఉంచి ఆ తరువాత ఆకుల పసరు తాగితే మలేరియా లక్షణాలు దూరమవుతాయని క్రీస్తుపూర్వం 340లో రాసిన ఓ వైద్య గ్రంథంలో దీని ప్రస్తావన ఉందని గుర్తించిన తు.. అందుకు తగ్గట్టుగా ఆర్టిమిసినిన్‌ను మొక్క నుంచి వేరు చేసే ప్రక్రియనుకూ డా రూపొందించారు. మలేరియాపై ఈ మందు అత్యంత సమర్థంగా పనిచేస్తుందని తరువాతి పరిశోధనల ద్వారా స్పష్టం కావడంతో దీన్ని ప్రపంచవ్యాప్తంగా వాడటం మొదలైంది. 2000 నుంచి 2015 మధ్యకాలంలో మలేరియా మరణాలు దాదాపు 60 శాతం మేరకు తగ్గాయని ప్రపంచ ఆరోగ్య సంస్థ ఇటీవల విడుదల చేసిన ఓ నివేదిక స్పష్టం చేసింది. ఇందులో కనీ సం నాలుగోవంతు ఆర్టిమిసినిన్ ద్వారా సాధ్యమైందని ఈ నివేదిక స్పష్టం చేసింది. అంటే ఈ ఒక్క మందు పదిహేనేళ్లలో దాదాపు లక్షన్నర మంది ప్రాణాలు కాపాడిందన్నమాట.
మే-బ్రిట్ మోసర్
మే-బ్రిట్ మోసర్ (జననం 1963 జనవరి 4) నార్వే దేశానికి చెందిన మనోవైజ్ఞానిక శాస్త్రవేత్త, న్యూరో సైంటిస్టు మరియు నార్వే శాస్త్ర సాంకేతిక విశ్వవిద్యాలయానికి చెందిన సెంటర్ ఫర్ న్యూరల్ కాంప్యుటేషన్ విభాగంలో విభాగాధిపతిగా యున్నారు. మనిషి మెదడు ఎలా దిశానిర్దేశం చేసుకుంటుందన్న అంశాన్ని వివరించిన ఆమె బ్రిటిష్-అమెరికన్ శాస్త్రవేత్త జాన్ ఓ కీఫ్ (74) మరియు ఆమె భర్త అయిన ఎడ్వర్డ్ మోసర్ (52, తో పాటుగా 2014 ఏడాది వైద్యరంగ నోబెల్‌ను సంయుక్తంగా గెలుచుకున్నారు. అలాగే వైద్యరంగంలో నోబెల్‌ను గెలుచుకున్న 11వ మహిళగా మే-బ్రిట్ మోసర్ నిలిచారు. 
మే-బ్రిట్ మోసర్ 1963లో నార్వేలో జన్మించారు. ఆమె ప్రస్తుతం ట్రాన్డెయింలోని సెంటర్ ఫర్ న్యూరల్ కంప్యూటేషన్ లో పనిచేస్తున్నారు. ఆమె యూనివర్సిటీ ఆఫ్ ఓస్లోలో సైకాలజీ విద్యను అభ్యసించి, 1995లో న్యూరోఫిజియాలజీలో పి.హెచ్.డీ పట్టాను స్వీకరించారు. ఆమె 1996లో ట్రాన్డెయింలోని నార్వేజియన్ యూనివర్సిటీ ఆఫ్ సైన్స్ అండ్ టెక్నాలజీలో చేరక ముందు, యూనివర్సిటీ అఫ్ ఎడింబర్గ్ లో పోస్ట్ డాక్టోరల్ ఫెలోగా మరియు లండన్ యూనివర్సిటీ కాలేజీలో ప్రత్యేక పరిశోధకురాలుగా ఉన్నారు. మే-బ్రిట్ మోసర్, 2000లో న్యూరోసైన్స్ విభాగంలో ప్రొఫెసర్ గా నియామకం పొందారు. ఆమె తన భర్త ఎడ్వర్డ్ మోసర్ తో కలసి పోస్ట్ డాక్టోరల్ ఫెలోషిప్ ను పూర్తిచేశారు. వారిద్దరూ అటుతర్వాత, యూనివర్సిటీ ఆఫ్ ఎడింబర్గ్ లో జాన్ ఓ కీఫ్ తో కలిసి పరిశోధనలు ప్రారంభించారు. వారిరువురూ 1996లో ట్రాన్డెయిం లోని నార్వేజియన్ యూనివర్సిటీ ఆఫ్ సైన్స్ అండ్ టెక్నాలజీ చేరారు. వారు మెదడులోని కణాల అమరిక (పొజిషనింగ్ వ్యవస్థ) ను కనుగొన్నందుకు గాను వారు ఈ బహుమతిని అందుకున్నారు. వీరు మెదడులోని పొజిషనింగ్ వ్యవస్థను, ఉన్నత కాగ్నిటివ్ ఫంక్షన్ మరియు సెల్యూలర్ బేసిస్ వంటి అంశాలను కనుగొన్నారు.
2005లో, మే-బ్రిట్ మరియు ఎడ్వర్డ్ మోసర్ లు మెదడు పొజిషనింగ్ వ్యవస్థకు చెందిన మరో కీలక భాగాన్ని కనుగొన్నారు. వీరిద్దరూ మరో రకం కణాలను గుర్తించి, వాటిని గ్రిడ్ కణాలుగా పిలిచారు, ఈ కణాలు వస్తువుల యొక్క సరైన స్థానం మరియు దారిని చూపడంలో తోడ్పడుతాయి. వారు తమ పరిశోధనల ద్వారా, వస్తువుల స్థానాలు మరియు గమ్యసాధనలో ప్లేస్, గ్రిడ్ కణాలు ఎలా పనిచేస్తాయి అనే అంశాన్ని మరింత స్పష్టం చేశారు.
పరిసరాల్లో వస్తువుల స్థానాలు, మెదడు పనితీరు మరియు మాపింగ్ వ్యవస్థకు సంబంధించిన అంశాల పై జాన్ ఓ కీఫ్, మే మోసర్ మరియు ఎడ్వర్డ్ మోసర్ లు తమ పరిశోధనల ద్వారా ఎన్నో శతాబ్దాలుగా తత్వవేత్తలు మరియు శాస్త్రవేత్తలకు అంతుపట్టని ఎన్నో చిక్కుముడులను విప్పారు.
యూనివర్సిటీ కాలేజ్ లండన్ పరిశోధకుడైన జాన్ ఓ కీఫ్ తొలిసారిగా 1971లో మెదడు జీపీఎస్ వ్యవస్థకు సంబంధించిన నాడీకణాలను ఎలుక మెదడులో కనుగొన్నారు. మెదడులోని హిప్పోక్యాంపస్ భాగంలో ఈ ప్రత్యేక స్థాన నాడీకణాలు (ప్లేస్ సెల్స్) క్రియాశీలం కావడం వల్ల ఎలుక ల్యాబ్‌లో తన స్థానాన్ని కచ్చితంగా అంచనా వేసుకుంటోందని, దీనివల్ల ఆ గది చిత్రపటం ఎలుక మెదడులో ఆవిష్కృతం అవుతోందని ఆయన గుర్తించారు. తర్వాత మూడు దశాబ్దాలకు 2005లో నార్వేజియన్ యూనివర్సిటీ ఆఫ్ సైన్స్ అండ్ టెక్నాలజీకి చెందిన మే-బ్రిట్, ఎడ్వర్డ్ మోసర్ దంపతులు ఈ మెదడు జీపీఎస్‌లో మరో కీలక నాడీకణ వ్యవస్థను కనుగొన్నారు. పరిసరాల చిత్రపటాన్ని ఆవిష్కరించిన తర్వాత స్థానాన్ని అంచనా వేయడం, దారి తెలుసుకోవడం అనే అంశాల మధ్య సమన్వయానికి కీలకమైన సమన్వయ నాడీకణాలు (గ్రిడ్ సెల్స్) ను వీరు గుర్తించారు. ఈ రెండు రకాల కణాల వ్యవస్థ మనిషి మెదడులోనూ ఇలాగే ఉందని ఇటీవ లి పరిశోధనల్లో నిరూపించారు.
రీసెట్ బటన్
ఎలక్ట్రానిక్స్ మరియు టెక్నాలజీ లో రీసెట్ బటన్ అనేది పరికరాన్ని రీసెట్ చేసే ఒక బటన్. వీడియో గేమ్ కన్సోల్స్ లో రీసెట్ బటన్ ఆటను పునః ప్రారంభిస్తుంది, ఆటగాడు సేవ్ చెయ్యని పురోగతి కోల్పోతాడు. వ్యక్తిగత కంప్యూటర్లలో రీసెట్ బటన్ మెమరీ క్లియర్ చేస్తుంది మరియు బలవంతంగా యంత్రాన్ని రీబూట్ చేస్తుంది. రీసెట్ బటన్లు సర్క్యూట్ ను రీసెట్ చెయ్యడానికి సర్క్యూట్ బ్రేకర్లనందు కనిపిస్తాయి. ఈ బటన్ డేటా కరప్షన్‌కు కారణమవుతుంది కాబట్టి ఈ బటన్ తరచుగా పలు యంత్రాల ఉనికిలో లేదు. సాధారణంగా కంప్యూటర్లు మరియు ఇతర ఎలక్ట్రానిక్ పరికరాలలో ఇది ఒక చిన్న బటన్ వలె ఉంటుంది, ఇది అనుకోకుండా జరిగే సంపీడనలను నిరోధించుటకు కేస్ లోపల అంతర్గంగా లేదా పిన్ లేదా ఇలాంటి సన్నని వస్తువు చే మాత్రమే అందుబాటులో ఉంటుంది.
రీసెట్ బటన్ ఒక వాస్తవ బటన్ లేదా భావన కావచ్చు. రీసెట్ బటన్ సాధారణంగా ఒక సాఫ్ట్ బూట్ కిక్ ఆఫ్, షట్టింగ్ డౌన్ యొక్క ప్రక్రియ ప్రకారం నడుచుకోమని కంప్యూటర్‌కు సూచనలనిస్తుంది, ఇది మెమరీ క్లియర్ చేస్తుంది మరియు దాని మొదటి స్థితికి పరికరాలను రీసెట్ చేస్తుంది.ఇది కేవలం వెంటనే విద్యుత్ సరఫరాను తొలగించే 'పవర్ బటన్'కు విరుద్ధమైనది.
భారత జాతీయ చలనచిత్ర పురస్కారాలు - ఉత్తమ సహాయ నటి
ఉత్తమ సహాయ నటికి భారత జాతీయ చలనచిత్ర పురస్కారము (లేదా ఉత్తమ సహాయ నటికి రజత కమల పురస్కారం) 1984 నుండి సహాయపాత్రలలో జాతీయ స్థాయిలో ఉత్తమ నటన ప్రదర్శించిన నటికి ఇస్తున్నారు. ఈ అవార్డు క్రింద వెండి కమలం, ప్రశంసాపత్రము, 50 వేల రూపాయల నగదు బహూకరిస్తారు. ఇంతవరకు ఈ విభాగంలో 33 పురస్కారాలు, 31మంది నటీమణులకు 9 భాషలలో ప్రదానం చేశారు. ఈ పురస్కారం లభించిన భాషలు: ఇంగ్లీషు, హిందీ, మణిపురి,హరియాణ్వీ, మరాఠీ, మలయాళం, ఒరియా,తమిళం మరియు ఉర్దూ. 
మొదటి పురస్కారం రోహిణీ హట్టంగడి గెలుచుకోగా సురేఖా సిక్రీ, కె.పి.ఎ.సి.లలితలు అత్యధికంగా రెండు రెండు సార్లు పురస్కారాలు పొందారు. అక్కా చెల్లెళ్లు కల్పన, ఊర్వశి ఈ పురస్కారం పొందడం విశేషం.
ఇండియన్ అడ్మినిస్ట్రేటివ్ సర్వీస్
ఇండియన్ అడ్మినిస్ట్రేటివ్ సర్వీస్ (ఐఎఎస్) అనగా భారత ప్రభుత్వం యొక్క ప్రీమియర్ పరిపాలనా పౌర సేవ. ఐఏఎస్ అధికారులు కేంద్ర ప్రభుత్వం, రాష్ట్రాలు మరియు పబ్లిక్ రంగ సంస్థలలో పట్టున్న మరియు వ్యూహాత్మక స్థానాలున్నవారు. ఈ అధికారులు ప్రభుత్వ విధానాలను అమలు పరచి పర్యవేక్షిస్తారు. ఇండియన్ అడ్మినిస్ట్రేటివ్ సర్వీస్ సమాజంలో పేరు ప్రఖ్యాతలున్న గొప్ప సేవగా గుర్తింపు పొందింది. ఈ సేవ ద్వారా ప్రధాన విధాన నిర్ణయాలను ప్రభావితం చేయగలుగుతారు మరియు అమలు పరచగలుగుతారు. ఈ ఇండియన్ అడ్మినిస్ట్రేటివ్ సర్వీస్ జిల్లా, రాష్ట్రం, దేశం యొక్క మూడు స్థాయుల్లోనూ పనిచేయగలిగిన ఏకైక సర్వీసు. ఇండియన్ అడ్మినిస్ట్రేటివ్ సర్వీస్‌కు ఎంపికైనవారు మొదట అసిస్టెంట్ కలెక్టర్‌గా బాధ్యతలు చేపడతారు. ఆ తర్వాత పదోన్నతుల ద్వారా వరుసగా పై హోదాలకు చేరుకుంటారు. ఉదాహరణకు
జిల్లా కలెక్టర్ సాధారణంగా కలెక్టర్ గానే సూచించబడతారు, ఇతను ఒక భారతీయ జిల్లా యొక్క ముఖ్య పరిపాలకుడు మరియు రెవిన్యూ అధికారి. కలెక్టర్ అలాగే జిల్లా మేజిస్ట్రేట్, డిప్యూటీ కమిషనర్ మరియు, కొన్ని జిల్లాల్లో డిప్యూటీ డెవలప్మెంట్ కమిషనర్ గాను సూచింపబడతారు. జిల్లా కలెక్టర్ ఇండియన్ అడ్మినిస్ట్రేటివ్ సర్వీస్ సభ్యుడు, మరియు కేంద్ర ప్రభుత్వముచే నియమింపబడతాడు.
ఇండియన్ అడ్మినిస్ట్రేటివ్ సర్వీస్ ఎంపికకు సివిల్ సర్వీస్ పరీక్ష వ్రాయాలి. ప్రతి సంవత్సరం సివిల్ సర్వీసెస్ పరీక్షను యూనియన్ పబ్లిక్ సర్వీస్ కమిషన్ (యూపీఎస్‌సీ) నిర్వహిస్తోంది. ఈ పరీక్షకు డిగ్రీ ప్రధాన అర్హత. వయస్సు 21-32 సంవత్సరాలలోపు ఉండాలి.
నీనా గుప్తా
నీనా గుప్తా (జననం 4 జూన్ 1959) ఒక భారతీయ సినిమా, టెలివిజన్ నటి, దర్శకురాలు మరియు నిర్మాత. ఈమె 1994లో వో ఛోక్రీ అనే సినిమాలోని నటనకు ఉత్తమ సహాయ నటిగా భారత జాతీయ చలనచిత్ర పురస్కారాన్ని పొందింది. ఈమె కమర్షియల్ సినిమాలలో పాపులర్ నటి అయినప్పటికీ ఆర్టు సినిమాలలో మంచి పేరు సంపాదించుకుంది. ఈమె ది వీకెస్ట్ లింక్, కమ్‌జోర్ కడీ కౌన్ వంటి టి.వి.క్విజ్ ప్రోగ్రాములను నిర్వహించింది.
ఈమె ఢిల్లీలో జన్మించింది. తండ్రి పేరు ఆర్.ఎన్.గుప్తా. ఈమె ప్రాథమిక విద్య లారెన్స్ స్కూలులో చదివింది... ఈమె సంస్కృతంలో స్నాతకోత్తర పట్టాను పొందింది. అనంతరం ఎం.ఫిల్ కూడా సంపాదించుకుంది.
ఈమె "గాంధీ", "ది డిసీవర్స్", "మీర్జా గాలిబ్", "ఇన్ కస్టడీ", "కాటన్ మేరీ" వంటి అంతర్జాతీయ సినిమాలలో నటించింది. గాంధీ సినిమాలో గాంధీ మేనకోడలి పాత్రను పోషించింది. ఈమె మాధురీ దీక్షిత్తో కలిసి ఖల్‌నాయక్ చిత్రంలో నటించింది. ఆ చిత్రంలోని "ఛోళీకీ పీఛే క్యాహై" అనే జనాకర్షకమైన పాటలో కనిపిస్తుంది. ఈమె లాజ్వంతి, బజార్ సీతారాం వంటి టెలీఫిల్ములను నిర్మించింది. బజార్ సీతారాం సినిమాకు 1993లో ఉత్తమ నాన్-ఫీచర్ విభాగంలో భారత జాతీయ చలనచిత్ర పురస్కారం లభించింది.
ఈమె ఖాన్‌దాన్, మీర్జా గాలిబ్, భారత్ ఏక్ ఖోజ్, దర్ద్, గుమ్రాహ్, సాస్, సాత్ ఫెరె, చిట్టీ, మేరీ బీవీ కా జవాబ్ నహీ, కితనీ మొహబ్బత్ హై, సిస్కీ, జస్సీ జైసీ కోయీ నహీ, క్యూ హోతా హై ప్యార్, లేడీస్ స్పెషల్, దిల్ సే దియా వచన్, రిష్తే మొదలైన హిందీ టెలివిజన్ సీరియళ్లలో నటించింది. ఈమె నటుడు రాజేంద్ర గుప్తతో కలిసి సహజ్ ప్రొడక్షన్స్ అనే సంస్థను స్థాపించి కొన్ని సీరియళ్లను, నాటకాలను నిర్మించింది.
ఈమె 1980లలో ప్రముఖ వెస్ట్ ఇండీస్ క్రికెట్ క్రీడాకారుడు వివియన్ రిచర్డ్స్తో సంబంధం పెట్టుకుని మసాబ గుప్తా అనే కుమార్తెను కన్నది.. ఈమె అలోక్ నాథ్, సారంగ దేవ్‌లతో కూడా వివాహేతర సంబంధాలను కొనసాగించింది. 2008లో ఢిల్లీలో స్థిరపడిన వివేక్ మెహ్రా అనే ఛార్టెడ్ అకౌంటెంట్‌ను రహస్యంగా వివాహం చేసుకుంది.
మూర్తిదేవి పురస్కారం
మూర్తిదేవి పురస్కారం సంవత్సరానికొకసారి భారతీయ జ్ఞానపీఠ్ సంస్థ వారు ఇచ్చే పురస్కారం. ఇది సాహిత్యం ద్వారా భారతీయ తాత్వికతను, సంస్కృతిని పెంపొందించే రచనలకు ఇస్తారు. 2003 నుండి ఈ పురస్కారంలో భాగంగా ఒక లక్ష రూపాయల నగదు, ప్రమాణ పత్రం, సరస్వతీ దేవి విగ్రహం ఇంకా శాలువా అందిస్తున్నారు. 2011 నుండి నగదు బహుమానాన్ని రెండు లక్షలకి పెంచారు, 2013 లో ఈ బహుమతిని నాలుగు లక్షలు చేసారు.
మూర్తిదేవి పురస్కారం పొందినవారి పట్టిక:
అధికార జాలస్థలం
షిరీన్ ఇబాదీ
షిరీన్ ఇబాదీ ఇరాన్ దేశస్థురాలు. ఈమె వృత్తిపరంగా న్యాయవాది. న్యాయాధిపతిగా, మానవహక్కుల కార్యకర్తగా, ఇరాన్ దేశంలో "డిఫెండర్స్ ఆఫ్ హ్యూమన్ రైట్స్" అనే సంస్థ స్థాపించిన వ్యక్తిగా ఈమె ప్రసిద్ధురాలు. 2003 అక్టోబరు 10 లో ఈమెకు నోబెల్ శాంతి పురస్కారం ప్రకటించారు. ఈమె ప్రజాతంత్ర వ్యవస్థ, మానవ హక్కులు, మరీ ముఖ్యంగా స్త్రీ-బాలల-కాందశీకుల హక్కుల గురించి చేసిన పనికి గాను ఈ పురస్కారం అందుకున్నారు. ఈ పురస్కారం పొందిన మొదటి ఇరాన్ వ్యక్తిగా కూడా ఈమెకు గుర్తింపు ఉంది.
2009లో అప్పటి ఇరాన్ ప్రభుత్వం ఇబాదీ నోబెల్ బహుమతిని జప్తు చేసుకున్నట్టు ఆరోపణ వచ్చింది, అయితే ఇరాన్ ప్రభుత్వం ఈ ఆరోపణను అంగీకరించలేదు. ఈ ఆరోపణ నిజమైతే ఒక ప్రభుత్వం ద్వారా నోబెల్ బహుమతి లాక్కోవటమనేది ఇదే తొలిసారి.
ఈమె టెహ్రాన్ లో నివాసముండేది కానీ జూన్ 2009 నుండి ఈమె అజ్ఞాతంగా యూకేలో ఉంటుంది. ప్రస్తుతమున్న ప్రభుత్వం ప్రభుత్వ వ్యతిరేకంగా ఇనదిస్తున్న ప్రజలపై అణిచివేత ధోరణి కొనసాగించడమే ఇందుకు కారణం. 2004లో ఫోర్బ్స్ ఈమెను "ప్రపంచంలోనే అతిశక్తివంతులైన 100 మహిళలలో" ఒకరిగా గుర్తించింది. "అన్ని కాలాలలో శక్తివంతులైన 100 మహిళల" జాబితాలో కూడా ఈమె పేరు చేర్చబడింది.
ఇబాదీ జననం హమదాన్ లో అయింది. ఈమె తండ్రి మొహమ్మద్ అలీ ఇబాదీ ఆ నగరపు ముఖ్య నోటరీ అధికారి మరియు వాణిజ్య న్యాయశాస్త్రంలో ప్రొఫెసర్. 1948లో వీరి కుటుంబం టెహ్రాన్ కు మారింది.
1965లో యూనివర్సిటీ ఆఫ్ టెహ్రాన్ లోని న్యాయశాస్త్ర విభాగంలో చేరి 1969లో చదువు పూర్తి చేసుకుని న్యాయాధిపతి అయ్యే పరీక్షలలో పాసయింది. ఆరు నెలల ఇంటర్న్‌షిప్ తరువాత మార్చ్ 1969 నాటికి అధికారికంగా న్యాయాధిపతి అయింది.
ఆమె యూనివర్సిటీ ఆఫ్ టెహ్రాన్ నుండి న్యాయశాస్త్రంలో డాక్టరేట్ డిగ్రీ చదువును కొనసాగించారు. 1971లో ఈ డిగ్రీ పొందారు. 1975లో టెహ్రాన్ సిటీ కోర్టుకి తొలి మహిళా ప్రెసిడెంట్ అయ్యారు. అంతే కాక ఇరాన్ లోనే తొలి మహిళా జడ్జి కూడా అయ్యారు.
1979లో జరిగిన ఇరానియన్ రివల్యూషన్ తరువాత ఛాందసవాద మతాధిపతులు ఇస్లాం ప్రకారం మహిళలు జడ్జి కాలేరని చెప్పగా ఆమె అదే కచేరీలో సెక్రెటరీ స్థాయి ఉద్యోగిగా బదిలీ అయింది. ఈ పరిస్థితికి పర్యవసానంగా ఈమెతో సహా మహిళా జడ్జిలందరూ నిరసన వ్యక్తపరచగా "న్యాయశాస్త్ర నిపుణులు" అనే పదవిని సృష్టించి అది మహిళా జడ్జిలకు వ్యవహరించారు. పరిస్థితులు మారక్పోయే సరికి ఆమె స్వచ్ఛంద రాజీనామా కోసం అభ్యర్థించారు.
ఆమె పంపిన రాజీనామా అభ్యర్థనలను తిప్పి పంపుతూ ఉండటంతో, ఆమె వద్ద లాయర్ పర్మిట్ ఉన్నప్పటికీ, 1993 వరకు ఆమె న్యాయవాదిగా కర్తవ్యం చేపట్టలేకపోయారు. ఈ వ్యవధిలో ఆమె ఎన్నో పుస్తకాలు, ఇరాన్ పత్రికలలో వ్యాసాలు వ్రాసారు.
హెర్టా ముల్లర్
హెర్టా ముల్లర్ (జననం. 17 ఆగస్టు 1953) రొమానియాలో పుట్టి జెర్మనీ పౌరసత్వం పొందిన నవలా రచయిత్రి. ఈమె కవయిత్రి కూడా. ఎన్నో వ్యాసాలు వ్రాసారు. 2009లో సాహిత్య నోబెల్ బహుమతి పొందారు. రొమానియాలో టిమిశ్ కౌంటిలోని నిట్చిడార్ఫ్ లో పుట్టారు. ఈమె మాతృభాష జర్మన్. ఈమె 1990ల లోనే ప్రపంచ ప్రసిద్ధి పొందారు, దాదాపు ఇరవై భాషలలో ఈమె రచనలు అనువదించబడ్డాయి.
గ్రేడింగ్ (విద్య)
విద్యలో గ్రేడింగ్ అనగా ఒక కోర్సులో సాధన యొక్క వివిధ స్థాయిల ప్రామాణిక కొలతలు వేసే ప్రక్రియ. ఈ గ్రేడ్ పాయింట్ యావరేజ్ (GPA) అనేది అదనపు పాఠ్య సంబంధిత వ్యవహారాల ద్వారా నిర్ణయించబడుతున్న మరొక మార్గం. గ్రేడ్లను అక్షరములుగా (సాధారణంగా A నుంచి F), పరిధిగా (ఉదాహరణకు 1 నుంచి 6), ప్రశ్నలకు సరిగ్గా సమాధానాలు ఇవ్వబడిన వాటి మొత్తం సంఖ్య యొక్క శాతంగా, లేదా సాధ్యమయ్యే మొత్తానికి ఇంతకి ఇంత అని (ఉదాహరణకు 20కి లేదా 100కి) కేటాయిస్తారు. కొన్ని దేశాలలో అన్ని ప్రస్తుత తరగతుల నుండి అన్ని గ్రేడులను తీసుకొని గుర్తించబడిన కాలానికి గ్రేడ్ పాయింట్ యావరేజ్ (GPA) సృష్టించడానికి సగటు కట్టబడుతుంది. జిపిఎ ఉన్నత పాఠశాల నుండి మాధ్యమిక పాఠశాల సమయం యొక్క ఇచ్చిన కాలంలో తీసుకున్న గ్రేడ్ పాయింట్ల సంఖ్య చే లెక్కించబడుతుంది. జిపిఎలను చాలా యూనివర్సిటీల్లో అండర్ గ్రాడ్యుయేట్ మరియు గ్రాడ్యుయేట్ విద్యార్థులకు కూడా గణిస్తారు. ఈ GPA దరఖాస్తుదారులను అంచనా వేయడానికి మరియు సరిపోల్చడానికి ఉద్యోగస్థుల లేదా విద్యాసంస్థల చే ఉపయోగించబడుతుంది. సెకండరీ స్కూల్ సర్టిఫికేట్ లో మునుపు ఒక్కొక్క సబ్జెక్టు ఇన్నిన్ని మార్కులు అన్ని సబ్జెక్టులకు కలిపి ఇన్ని మార్కులు అని మార్కులను నమోదు చేసే వారు, ప్రస్తుతం మార్కులకు బదులుగా గ్రేడులను ఇస్తున్నారు (ఉదాహరణకు 10/10, 9.8/10).
ఉదాహరణకు 10వ తరగతిలో (SSC) 6 సబ్జెక్టులకు వరుసగా గ్రేడులు ఇలా వచ్చినప్పుడు 9+10+8+10+10+10 = 57/6 = 9.5 పాయింట్లని యావరేజ్ చేస్తారు.
తెలుగు-ఇంగ్లీషు నిఘంటువు (అ)
=నిఘంటువు=16 March 2016.
భారత జాతీయ చలనచిత్ర పురస్కారాలు - ఉత్తమ సహాయ నటుడు
ఉత్తమ సహాయ నటుడికి భారత జాతీయ చలనచిత్ర పురస్కారము (లేదా ఉత్తమ సహాయ నటుడికి రజత కమల పురస్కారం) 1984 నుండి సహాయపాత్రలలో జాతీయ స్థాయిలో ఉత్తమ నటన ప్రదర్శించిన నటుడికి ఇస్తున్నారు. ఈ అవార్డు క్రింద వెండి కమలం, ప్రశంసాపత్రము, 50 వేల రూపాయల నగదు బహూకరిస్తారు. (2005 వరకు బహుమతి 10వేల రూపాయలు ఇచ్చేవారు.) ఇంతవరకు ఈ విభాగంలో 32 పురస్కారాలు, 29మంది నటులకు 7 భాషలలో ప్రదానం చేశారు. ఈ పురస్కారం లభించిన భాషలు: బెంగాలీ, హిందీ, మరాఠీ, మలయాళం, తెలుగు, కన్నడ మరియు తమిళం. మొదటి పురస్కారం విక్టర్ బెనర్జీ గెలుచుకోగా, నానా పటేకర్, పంకజ్ కపూర్, అతుల్ కులకర్ణిలు అత్యధికంగా రెండు రెండు సార్లు పురస్కారాలు పొందారు. ఒకే సంవత్సరంలో రెండు చిత్రాలలో ప్రదర్శించిన ఉత్తమ నటనకు పరేష్ రావెల్, దిలీప్ ప్రభావల్కర్‌లకు ఈ పురస్కారం లభించడం విశేషం. పరేష్ రావెల్‌కు 1993లో వో ఛోక్రీ, సర్ అనే సినిమాలకు ఈ పురస్కారం లభించగా దిలీప్ ప్రభావల్కర్‌కు 2006లో లగేరహో మున్నాభాయ్, షెవ్రీ (మరాఠీ) సినిమాలలోని నటనకు ఈ అవకాశం దక్కింది. 1994లో ఆశిష్ విద్యార్థి, నగేష్ ఇద్దరూ ఈ పురస్కారాన్ని పంచుకున్నారు.
ఉళ్ళూర్ పరమేశ్వర అయ్యర్
ఉళ్ళూర్ పరమేశ్వర అయ్యర్ (జూన్ 6, 1877 - జూన్ 15, 1949) మలయాళ కవి, సాహిత్యకారుడు. మలయాళ సాహిత్యరంగంలో ఆధునిక యుగారంభంలోని ముగ్గురు మహాకవుల్లో ఒకరుగా ఆయన ప్రశస్తి పొందారు. (మిగిలిన ఇద్దరు - కుమారన్ ఆశాన్, వళ్ళత్తోళ్ నారాయణ మీనన్)
ఉళ్ళూర్ పరమేశ్వర అయ్యర్ మధ్య తిరువాన్కూర్ రాజ్యం (ప్రస్తుతం కేరళ రాష్ట్రంలోని ఆలెప్పీ జిల్లా) లో చంగనాచేరి సమీపంలోని పెరున్న గ్రామంలో 1877 జూన్ 6న జన్మించారు. 19వ శతాబ్ది నాటికే వందల సంవత్సరాల క్రితం తమిళనాడు నుంచి ఉత్తర కేరళకు చెందిన కణ్ణూర్ జిల్లాలో వారి వంశంలో పూర్వీకులు స్థిరపడ్డారు. ఆ ప్రాంతాన్ని పరిపాలిస్తున్న కోలత్తిరి రాజవంశాన్ని సేవిస్తూ రాజధాని చిరక్కల్లో జీవించేవారు. ఆపైన ఆ వంశస్థుల్లో ఒకరు తిరువన్కూరుకు వలసవచ్చి, తిరువనంతపురం నగరానికి 4 మైళ్ళ దూరంలోని ఉళ్ళూర్ గ్రామంలో స్థిరపడ్డారు. తిరువాన్కూరు మహారాజులను సేవిస్తూ పలుమార్లు ఈ వంశస్థులు చరిత్రకెక్కారు.
వీటన్నిటి నేపథ్యంలో పరమేశ్వర అయ్యర్ తన స్వగ్రామమైన పెరున్నను వదిలి పూర్వీకుల గ్రామమైన ఉళ్ళూర్ ని తన కలంపేరుగా స్వీకరించారు. ఆయన జన్మనామం సాంబశివన్, అయితే క్రమంగా ఆయనకు పరమేశ్వరన్ అన్న ముద్దుపేరు ఏర్పడి అదే ఖాయమైంది. ఆయన తండ్రి సుబ్రహ్మణ్య అయ్యర్ చక్కటి పండితుడు. ఐతే కుటుంబభారం కారణంగా ప్రభుత్వ పాఠశాలలో మలయాళ భాష ఉపాధ్యాయునిగా ఉద్యోగం ప్రారంభించి క్రమంగా ఉద్యోగోన్నతి పొందుతూ పాఠశాలల మీద అసిస్టెంట్ ఇన్స్పెక్టరుగా పనిచేశారు. ఆయన మరణించేంతవరకూ అదే ఉద్యోగంలో కొనసాగారు.
డివైజ్ డ్రైవర్
కంప్యూటింగ్ లో డివైజ్ డ్రైవర్ (సాధారణంగా డ్రైవర్ గా సూచిస్తారు) అనేది కంప్యూటర్కు జోడించబడిన డివైజ్ యొక్క నిర్దిష్ట రకాన్ని నిర్వహించే లేదా నియంత్రించే ఒక కంప్యూటర్ ప్రోగ్రామ్‌. డ్రైవర్ హార్డ్‌వేర్ పరికరాలకు ఒక సాఫ్ట్‌వేర్ ఇంటర్ఫేస్ అందిస్తుంది, ఉపయోగించబడుతున్న హార్డ్‌వేర్ యొక్క కచ్చితమైన వివరాలను తెలుసుకునే అవసరం లేకుండానే హార్డ్‌వేర్ విధులు యాక్సెస్ చేయడానికి ఇతర కంప్యూటర్ కార్యక్రమాలు మరియు ఆపరేటింగ్ వ్యవస్థలు ఎనేబుల్ చేస్తుంది. డ్రైవర్ దాని హార్డ్‌వేర్ అనుసంధానానికి కంప్యూటర్ బస్ లేదా కమ్యూనికేషన్ ఉపవ్యవస్థ ద్వారా డివైజ్ తో కమ్యూనికేట్ చేస్తుంది. కాలింగ్ కార్యక్రమమప్పుడు డ్రైవర్ లో ఒక రొటీన్ లేవనెత్తుతుంది, ఈ డ్రైవర్ ఆంశాలను డివైజ్ కు కమాండ్ చేస్తుంది. ఒకసారి డివైజ్ డ్రైవర్ కు తిరిగి డేటా పంపుతుంది, ఈ డ్రైవర్ అసలు కాలింగ్ కార్యక్రమంలో క్రమణికల ప్రేరేపణజరపగలుగుతుంది (ఇన్వోక్ రోటీన్స్). డ్రైవర్లు హార్డ్‌వేర్ ఆధారితం మరియు ఆపరేటింగ్-సిస్టమ్-నిర్దిష్టం.
కంప్యూటర్ యొక్క అనేక డివైజ్ లకు డ్రైవర్లు అవసరం, మరియు సాధారణ ఉదాహరణలు:
మనోజ్ బాజ్‌పాయ్
మనోజ్ బాజ్‌పాయ్ (Manoj Bajpai) (జ: 23 ఏప్రిల్ 1969), భారతీయ సినిమా నటుడు. ముఖ్యంగా హిందీ సినిమాలలో నటించిన ఇతడు కొన్ని తెలుగు సినిమా లలో కూడా కనిపించాడు. ఇతడు రెండుసార్లు ఉత్తమ సహాయ నటుడిగా భారత జాతీయ చలనచిత్ర పురస్కారాలు అందుకున్నాడు.
బాలరామ భరతము
ఇది క్రీ.శ. 1758 వ సం. నుండి 1798 వరకు కేరళ దేశమును పాలించిన బాలరామవర్మ చే రచింపబడిన ఒక నాట్య శాస్త్రం గ్రంథము.
ఈతని త్రండ్రి పేరు కేరళవర్మ తంపురాన్. తల్లి పార్వతీభాయి. ఈతడు కేరళ దేశమును పాలించిన రాజశ్రేష్ఠులలో కెల్ల ముఖ్యుడు. కృత్తికా నక్షత్ర జన్ముడగుటచే ఈతని కార్తికతిరునాల్ అని కూడా పిలుస్తారు. పుషపు విప్పారగనే వాసనల విరజిమ్మును. తన తల్లి పార్వతీభాయి సోదరుడగు "బాలమార్తాండవర్మ" అదుపాజ్ఞలలోనే పెరిగి పెద్దవాడై విద్యాబుద్ధులను అభ్యసించాడు. అంధుచే ఈతడు భాషావైదుష్యమందును, యుద్ధ నైపుణ్యమందును అసమాన ప్రతిభాసంపన్నుడయ్యెను. ఈతడు బహుభాషా పాండిత్యుడు. ముఖ్యముగా సంస్కృతము, పర్షియన్, హిందుస్తానీ, మలయాళము మొదలగు భాషలయందు ఆరితేరెను. డచ్చి భాష యందు కూడా కొంత సామర్ధ్యము కలదని "పిట్రో దివేగస్" అను ఆంగ్ల దేశస్థుడి ద్వారా తెలుసుకొనినట్లు తెలియుచున్నది.సాహిత్య రంగమున ఎంత ప్రతిభావంతుడో కదనరంగమున అంత ప్రతిభనే సంపాదించాడు. తన మామయ్యకు అనేక యుద్ధములలో సహాయమొనర్చెను. "అంబలపూజ" అనే ప్రదేశమును జయించినప్పుడు ఆఊరి రాజమహల్లో ఉన్న తాళపత్ర గంధములన్నింటినీ సేకరించి తన మహల్కు చేర్చెను. ఈ తాళపత్ర గ్రంథములు నేటికీ తిరువాంకూర్ గ్రంథాలయములో ఉన్నాయి. క్రీ.శ, 1758లో బాలమార్తాండవర్మ చనిపోయిన తరువాత బాలరామవర్మ సింహాసనాధిష్ఠుడై 1798 వరకు నిర్విఘ్నముగా పాలించెను. నేటి తిరువాంకూర్ సంస్థానమంతయు ఆయన చనిపోయిననాటికి స్థాపింపబడినదే అని చెప్పవచ్చును. ఈతడు కవులకు అనేకులకు కల్పతరువు వంటివాడు. సదాశివ దీక్షిత, కళ్యాణ సుబ్రహ్మణ్య, కుంచన్ నంబియార్ వంటి అనేక కవులకు ఆశ్రయము కల్పించాడు.
బాలరామవర్మ భరతుడు రచించిన నాట్య శాస్త్రం తదితరులు రచించిన అనేక నాట్య శాస్త్ర గంధుములన్నియు సాకల్యముగా పరిశీలించి స్వీయానుభవములను క్రోడీకరించి ఈ భరతము ను రచించాడు. అందువలన ఇతరులు చెప్పినదానికిది వ్యాఖ్యాన
విపులీకరణమని చెప్పవచ్చును. ఇందులో కోహలుడు హస్త విశేషణములు విస్తృతముగా తెలియపరిచాడు. ఇందులో తాళజ్ఞానము పక్షత్రయ నిరూపణ, వాద్యస్వరూపము, గాత్రభావము, పంచవాద్యములలో ఖండాఖండ భేదములచే నాదములోని ద్వైవిధ్యము మొదలైనవి చెప్పబడినవి. రాగోత్పత్తి ప్రకారము, శృతి స్వరూప కీర్తనము, భావప్రాధాన్య స్థాపనము, వివ్ధములైన వాద్యవిశేషములు విపులీకరించబడినవి.
భరతోత్పత్తి, భరత శబ్దార్ధము, భరత లక్షణ నిర్వచనము తెలియజేయ బడినవి. భావరాగతాళములందు అంగాంగి విచారము, భావనిరూపణము చెప్పబడెను.
ఏకాదశ శిరోభేధములు, వాని లక్షణము, సంయుతా సంయుత హస్తభేధములు, వాని లక్షణ వినియోగములు, హస్తమూలలో స్త్రీ పుంనపుంసక హస్త ప్రదర్సనము, సప్త వక్షోభేధములు, వివర్తితాదిగయా పార్స్వ భేదములు, వాని లక్షణ వినియోగములు, నవకటే భేదములు-లక్షణ వినియోగములు; పంచదశస్థిర పదభేధములు; షోడశాస్థిర పద భేదములు -లక్షణ వినియోగములు; స్థిరాస్థిర పదమేళనములు మొదలైనవై తరువాత చెప్పబడినవి.
పిమ్మట ఇంద్రియములందు, తద్విషయములందు రసాభివ్యంజక ప్రతిపాదనము, నేత్రాది షడుపాంగనములు, భావదృష్టి లక్షణ వినియోగములు, రసములలో పరస్పర జన్య జనక భావప్రతిపాదనము, కాంతాద్యష్టవిధరసదృష్టులు, వాని లక్షణ వినియోగములు, లలితాది వినియోగములు -సహజాది సప్తభ్రుకుటి భేదములు, మతాంతరమైన నవవిధములు, వాని లక్షణ వినియోగములు-ఆవ్ర్తాది షోడశనాశికా లక్షణములు, స్వాస్థ్యాది నవనాసానిల భేదములు, మతాంతరమైన దశావిధ నాసానిలభేధములు, వాని లక్షణ వినియోగములు-మిలితాది పంచదశ చిబుక భేదములు, వాని లక్షణ వినియోగములు; వివర్తాది ద్వాదశాధర భేదములు, వాని లక్షణ వినియోగములు వీనిని రసప్రదర్సనమందు ప్రయోగించు విధానము తెలుపబడినవి.
కంప్యూటర్ రిపేర్ టెక్నీషియన్
కంప్యూటర్ రిపేర్ టెక్నీషియన్అనగా కంప్యూటర్లు మరియు సర్వర్లను రిపేరు మరియు నిర్వహణ చేసే వ్యక్తి. ఈ టెక్నీషియన్ల బాధ్యతలు కొత్త హార్డ్‌వేర్ జోడించడం, సాఫ్ట్‌వేర్ ప్యాకెజీలు ఇన్‌స్టాల్ చేయడం మరియు ఆప్‌డేటింగ్ చేయడం, మరియు కంప్యూటర్ నెట్వర్క్లు సృషించడం మరియు నిర్వహించడం.
కంప్యూటర్ మరమ్మత్తు సాంకేతిక నిపుణులు ప్రభుత్వ మరియు ప్రైవేటు యొక్క రెండు రంగాలలోను ఆవరించి ఈ రంగం యొక్క వివిధపనులలో పనిచేస్తున్నారు. ఈ వృత్తి యొక్క ఉనికి అతికొద్దిస్థాయిలో ఉన్నది, అందుచేత ఇన్‌స్టిట్యూషన్స్ ఆఫర్ సర్టిఫికేట్ మరియు ప్రోగ్రాములు కొత్త సాంకేతిక నిపుణులను సంసిద్ధం చేయటానికై రూపొందించబడ్డాయి. ఒక మరమ్మత్తు సాంకేతిక నిపుణుడు ఒక కార్పొరేట్ ఇన్ఫర్మేషన్ టెక్నాలజీ శాఖ, కేంద్ర సేవాకేంద్రం, లేదా ఒక రిటైల్ కంప్యూటర్ అమ్మకాల వాతావరణంలో పనిచేస్తుండవచ్చు. ప్రభుత్వ రంగ టెక్నీషియన్ సైనిక, జాతీయ భద్రతా లేదా చట్టపరమైన అమలు కమ్యూనిటీలు, ఆరోగ్య లేదా ప్రజా భద్రత రంగంలో, లేదా ఒక విద్యా సంస్థలో పనిచేస్తుండవచ్చు. అనుభవం ఉన్న సాంకేతిక నిపుణులకు డేటా రికవరీ, సిస్టమ్ అడ్మినిస్ట్రేషన్, లేదా ఇన్‌ఫర్‌మెషన్ సిస్టమ్స్ వంటి రంగాల్లో నైపుణ్యము ఉండొండవచ్చు. కొంతమంది సాంకేతిక నిపుణులు స్వయం ఉపాధిని లేదా ప్రాంతీయ ప్రాంతంలో సేవలు అందించే ఒక స్వంత వ్యాపారాన్ని కలిగియున్నారు.
టచ్‌ప్యాడ్
టచ్‌ప్యాడ్ లేదా ట్రాక్‌ప్యాడ్ అనేది కంప్యూటర్ మౌస్ యొక్క విధులను అనుకరించే (అవే చేస్తుంది) ఒక ప్రాంతం. ఇక్కడ మౌస్ వంటి ఒక బాహ్య పరికరం యొక్క అవసరం లేదు. వాడుకరి కేవలం ఒకటి లేదా అంతకంటే ఎక్కువ వేళ్లతో చిన్న సున్నితమైన ప్యాడ్ పై నడిపిస్తాడు. టచ్‌ప్యాడ్‌లు ఎక్కువగా ల్యాప్‌టాప్ కంప్యూటర్లలో కనిపిస్తాయి. ఇవి మరింత ఎక్కువగా ఎంపి3 ప్లేయర్ల (ఆపిల్ ఐపాడ్) లో మరియు మొబైల్ ఫోన్ల వంటి పరికరాలలో ఉపయోగిస్తున్నారు. ఇవి టచ్‌ప్యాడ్ కలిగి ఉండటం మంచిదే, ఎందుకంటే వినియోగదారులు ప్రయాణిస్తున్నప్పుడు, ఇంకా కొన్ని సందర్భాలలో మౌస్ ను ఉపయోగించలేరు. ల్యాప్‌టాప్ ఇంట్లో వాడుతున్నప్పుడు వినియోగదారుడు ప్రత్యేకంగా మౌస్ ను ల్యాప్‌టాప్ కు కనెక్ట్ చేసి వాడుకోవచ్చు. టచ్‌ప్యాడ్ యొక్క కొత్త మోడళ్లు మరిన్ని ఎక్కువ విధులు కలిగి ఉన్నాయి ఎందుకంటే ఇవి ఒత్తిడి సెన్సిటివ్ కలిగి ఉన్నాయి. Many have the function to scroll up and down a page or the volume field.
Most touchpads have the function of tapping, which imitates the left-click button on a mouse. The user can choose and change, which functions happen, if the user does certain moves. Example: The normal function for tapping on the pad is the left-click on the mouse. The user can change it in the settings section to the right-click of the mouse, if the user likes it better.
కంప్యూటర్ మౌస్
కాల్సియం పెర్క్లోరేట్
కాల్సియం పెర్క్లోరేట్ లేదా కాల్సియం పెర్‌క్లోరేట్ అనునది ఒక రసాయన సంయోగ పదార్థం.ఇది ఒక లోహ పెర్క్లోరేట్ లవణం.కాల్సియం,క్లోరిన్ మరియు ఆక్సిజన్ మూలక పరమాణు సంయోగం వలన ఏర్పడిన సమ్మేళన పదార్థం.ఈ రసాయన సంయోగ పదార్థం యొక్క రసాయన ఫార్ములా Ca(ClO).ఈ రసాయన సంయోగ పదార్థం చూచుటకు పసుపు-తెలుపు వర్ణ మిశ్రిత స్పటిక పదార్థం. కాల్సియం పెర్క్లోరేట్ బలమైన ఆక్సీకరణ సంయోగ పదార్థం.
కాల్సియం పెర్క్లోరేట్ తెల్లగా లేదా పసుపు రంగులో ఉన్న స్పటిక అణుసౌష్టవం కలిగిన ఘన పదార్థం. కాల్సియం పెర్క్లోరేట్ అణుభారం 238.9792 గ్రాములు/మోల్.
సాధారణ ఉష్ణోగ్రత(25 °C)వద్ద కాల్సియం పెర్క్లోరేట్ సాంద్రత 2.651 గ్రాములు/సెం.మీ. కాల్సియం పెర్క్లోరేట్ ద్రవీభవన స్థానం 270 °C(518 °F;543K)
నీటిలో కరుగును.20 °C వద్ద 100 మి.లీ నీటిలో188 గ్రాములు కరుగును.
కాల్సియం పెర్క్లోరేట్ బలమైన అకర్బన ఆక్సీకరణకారక రసాయన పదార్థం. ఇది ఇతర పదార్థాలు దహన చర్యకు దోహద పడును,కొన్ని సార్లు పదార్థాల విస్పొటన కూడా జరుగును. కాల్సియం పెర్క్లోరేట్ అయాన్ (ClO)సౌష్టవపరంగా చుతుర్భుజ కోణనిర్మాణం కల్గి,దీని యొక్క తక్కువ ఎలక్ట్రాన్ దాతృత్వం,ఎక్కువ ప్రోటాన్ గ్రహీత గుణం వలన ,బలంగా ద్రావణంలో స్థిరత్వం కల్గి ఉన్నది.
కాల్సియం పెర్క్లోరేట్ ద్రావణం సరళ ద్రవాంక వ్యవస్థ(eutectic system) ఏర్పరచును. కాల్సియం పెర్క్లోరేట్ ద్రావణం ద్రవాంశ మేళనము (eutectic composition), 4.2 మోల్/100 గ్రాములనీరులో
పెర్క్లోరేట్ లవణాలు,క్షారాల మరియు పెర్ క్లోరోక్ ఆమ్లాల సంయోగ జనితాలు/ఉత్పాదితాలు. కాల్సియం కార్బోనేట్ మరియు అమ్మోనియం పెర్ క్లోరేట్ మిశ్రమాలను వేడి చెయ్యడం వలన కాల్సియం పెర్క్లోరేట్ ఏర్పడును.రసాయన చర్య ఫలితంగా అమ్మోనియం కార్బోనేట్ వాయుస్థితి/ రూపంలో ఏర్పడి వెలువడి,కాల్సియం పెర్క్లోరేట్ ఘన స్థితిలో ఏర్పడును.
నీటిలో కరుగును. రసాయన చర్య జరుపును.
కాల్సియం పెర్క్లోరేట్ శక్తివంతమైన అక్సీకరణకారకం.ఇది క్షయికరణకారకాలతో రసాయన చర్య జరపడం వలన ఉష్ణం మరియు వాయుస్థితి ఉత్పాదికాలు ఏర్పడును.
కాల్సియం పెర్క్లోరేట్ అమితమైన ఆర్ద్రతాకర్షక/జలాకార్షగుణం( hygroscopic)(తేమ/చెమ్మను పీల్చుకొను ధర్మం)కలిగి ఉన్నందునందునసాధారణంగా నాలుగు జలాణువులను కలిగిన కాల్సియం పెర్క్లోరేట్ టెట్రా హైడ్రేట్ (Ca(ClO) • 4HO)రూపంలో లభించును.
కీయాశీలక లోహాలతో,సైనైడులతో,ఈస్టరులతో మరియు థైయోసైనైడిలతో తీవ్రస్థాయిలో రసాయన చర్య జరుపును
కాల్సియం పెర్క్లోరేట్ హానికర రసాయన పదార్థం.కాల్సియం పెర్క్లోరేట్ ఆవిరులు లేదా పదార్థం కళ్ళు లేదాచర్మాన్ని తాకిన కాలిన గాయాలు,బొబ్బలు ఏర్పడును. అలాగే శ్వాసించిన,లేదా అన్నకోశం చేరినను పై పరిణామాలే ఏర్పడును.కాల్సియం పెర్క్లోరేట్ ను మండించిన ఇరిటేసన్ కల్గించే క్షయికరణ,మరియు విషపూరితమైన వాయువులను విడుదల చేయును.
హార్దిక్ పాండ్యా
హార్దిక్ పాండ్యా (1993 అక్టోబరు 11 జననం) బరోడా క్రికెట్ టీంకు చెందిన భారత ఆటగాడు . ఇతను కుడి చేయి ఆటగాడు మరియు బౌలర్. 2015 పెప్సీ ఐపియల్ లో ముంబై ఇండియన్స్ జట్టు హార్దిక్ ను పది లక్షలు పెట్టి కొనుకుంది.చెన్నై సూపర్ కింగ్స్ తో మ్యాచ్ లో 12 బంతి లో 30 పరుగులు కావాలి అన్నప్పుడు హార్దిక్ 8 బంతి ల లొనే 21 పరుగులు చేసి మ్యాచ్ గెలిపించారు.కె కె ఆర్ తో డూ ఆర్ డై మ్యాచ్ లో 30 బంతుల్లో 61 పరుగులు చేసి మ్యాచ్ గెలిపించారు.ఈ ప్రదర్శనకు హార్దిక్ భారత్ ఏ కు ఎంపిక అయ్యాడు.2016 లో ఆస్ట్రేలియా తో టీ20
లో అంతర్జాతీయ క్రికెట్ కు అరంగేట్రం చేశారు.తన తొలి బంతి వేయడానికి ప్రెజర్ లో ముందు వరసగా 3 వైడ్ బాల్స్ వేసాడు.ఆ మ్యాచ్ లో హార్దిక్ 2 ఓవర్లు కి 27 పరుగులు ఇచ్చి 2 వికెట్లు తీసాడు.
లంక,ఆసియా కప్,ప్రపంచ కప్ టీ20లలో అదరగొట్టాడు.అంతర్జాతీయ క్రికెట్ లో ఎంపిక అయ్యినందుకు ముంబై ఇండియాన్స్ ఏటా జీతం 50 లక్షలకు పెంచింది.2016 లో వన్ డే ల లో అరంగేట్రం చేసాడు. అన్ని ఫార్మాట్లో కీలక ఆటగాడిగా మారాడు.పాకిస్థాన్ తో 2017 ఛాంపియన్స్ ట్రోఫీ లో పాక్ కు వణుకు పుట్టించాడు.కానీ ఆ మ్యాచ్ భారత్ ఓడిపోయింది.2017 లో లంక తో టెస్ట్ అరంగేట్రం చేసాడు.2017 లో ఆస్ట్రేలియా తో వన్ డే సిరీస్ లో మ్యాన్ ఆఫ్ ద సిరీస్ గా వచ్చాడు.
2018 ఐపీఎల్ కోసం 12 కోట్లు పెట్టి అట్టిపెట్టుకుంది.
2018 ఐపీఎల్ లో 18 వికెట్లు తీసాడు.2018 జూన్ 29 న జేరిగిన ఐర్లాండ్ తో టీ20 లో 9 బంతుల్లో 32 పరుగులు చేసి జట్టు కు బారి స్కోర్ అందించాడు.జులై 8 న ఇంగ్లండ్ తో టీ20 లో 4 వికెట్లు,14 బంతి లో 33 పరుగులు చేసి విజయం
గ్లెన్ మాక్స్ వెల్
గ్లెన్ జేమ్స్ మాక్స్వెల్ ఒక ఆస్ట్రేలియన్ ఆటగాడు అతను 1988 అక్టోబరు 14లోక్యూ విక్టోరియాలో జన్మించాడు తను ఆస్ట్రాలి వండే అంతర్జాతీయ మరియు టీ 20 అంతర్జాతీయ ఆటగాడు. తను ఆస్ట్రాలి చరిత్రలో ఒక రికార్డును నిల్లుపుకునాడు 19బాతులలో 50పరుగులు చేసి రికార్డు లోకి ఎక్యాడు. 
అతనిని మొదట ముంబై ఇండియాన్స్ భారతదేశం పరిచయం చేసింది.అతడు భారత క్రికెట్ టీం పై తన మొదటి టెస్ట్ ఆటను ఆడినాడు
ఎన్.టి.ఆర్ కళా పరిషత్, ఒంగోలు
ఎన్టీఆర్ కళా పరిషత్ ఒంగోలు పట్టణంలోనున్న కళా పరిషత్తు. భారతీయం కళార్చన పేరుతో వివిధ సాంస్కృతిక కార్యక్రమాలను నిర్వహిస్తున్నారు.
ఎన్టీఆర్ కళా పరిషత్ జనవరి 18 నుండి ఒంగోలు నందు ఒక నాటకం ఉత్సవం నటుడు రాజకీయవేత్తగా మారిన ఎన్టీ రమారావు వర్ధంతి సందర్భంగా జరిగింది.
రాష్ట్రంలోని వివిధ ప్రాంతాల నుంచి వచ్చిన మరియు నిజ జీవితంలో రెండు ప్రజల హృదయాలను గెలుచుకుంది చేసిన ప్రముఖ రంగ స్థల విగ్రహం పుష్ప నివాళులను చెల్లించిన తర్వాత 16 రోజుల పండుగ పాలుపంచుకుంటారు, దాని వ్యవస్థాపకుడు ఈదర హరిబాబు విలేఖరులకు చెప్పారు.
ముఫై ఏడు నాటకాలు, ఐదు వర్గాలు కింద, ప్రత్యేకంగా రూపొందించిన దశలో 360 థియేటర్ 'పై పివిఆర్ మున్సిపల్ బాయ్స్ హైస్కూల్ సాంస్కృతిక సంస్థ యొక్క 14 వ వార్షిక వేడుకల సందర్భంగా జరిగాయి థియేటర్ ప్రేమికులకు ఒక ఏకైక అనుభవం ఇవ్వాలని ఇల ప్రదర్శించారు.
ఎన్టీఆర్ జీవితకాల సాఫల్య పురస్కారం ప్రదర్శనలొ పాల్గొన్న ప్రముక నటుడు డాక్టర్ ఎం. మురళీ మోహన్ గారికి ఇవ్వటం జరిగింది
ముగింపు రోజున స్పార్క్ తార బృందంలో సభ్యులు కలిసి గురజాడ అప్పారావు యొక్క కన్యాశుల్కాన్ని ప్రజా నాట్య మండలి గౌరవాధ్యక్షురాలు నల్లూరి వెంకటేశ్వర్లు చురుకుగా కార్యక్రమ నిర్వహణలో పాల్గొన్నారు.
మానవ విలువలు ప్రోత్సహించడానికి ఒక బిడ్ను లో, దాని సోదర సంస్థ భారతీయం కార్యక్రమాలు వరుసగా ప్రతి రోజు యోగ ప్రారంభించి, మనస్సుగల ప్రజలు జీవితంలో ఆనందం నింపేలా వివిధ కర్యక్రమాలు ఏర్పాటు చేస్తారు. పాఠశాల మరియు కళాశాల విద్యార్థులలొ విభిన్న ప్రతిభలు గల వారిని కార్యక్రమాల ద్వారా వెలుగులోకి తీసుకొచ్చారు. పిల్లలు మరియు యువత ఒంగోలు డిక్లరేషన్ 2015 తర్వాత ముందుకు మార్గంలో సలహాలను ఇవ్వడం మిలీనియం అభివృద్ధి లక్ష్యాల కోసం సెటప్ చేసినప్పుడు తలపెట్టడం జరిగింది.
మొదటిసారి, "ఒక పుస్తక ఉత్సవం" విభిన్న రకాల అంశాల పై మంచి పుస్తకాలు చదివే ప్రస్తుత తరానికి ఆసక్తి రేకెత్తించేలా కార్యక్రమాలు నిర్వహించారు అని పుస్తక ఎక్స్పో డివిజన్ ఇన్చార్జి సి.ఎ ప్రసాద్ చెప్పారు.
ఎన్.టి.ఆర్ కళా పరిషత్, ఒంగోలు వారి ఆధ్వర్యంలో జరుగుతున్న 17వ జాతీయ సాంస్కృతికోత్సవాలు జనవరి 18, 2016 నుండి ఫిబ్రవరి 6, 2016 వరకు ఒంగోలులోని పి.వి.ఆర్. గ్రౌండ్స్ లో జరిగాయి.
నైనా జైస్వల్
నైనా జైస్వల్ ప్రపంచ టేబుల్ టెన్నిస్ క్రీడాకారిణి మరియు బాల మేధావి.
ఈమె తన ఎనిమిదవ ఏటనే తన SSC ని పూర్తి చేసింది.
తన 10 వ ఏటలో Inter విద్యని St. Mary's College, Hyderabadలో పూర్తి చేసింది. 
తన 13 వ ఏటాలో తన Graduation ని St. Mary's Collegeలో Mass Communication and Journalism విభాగంలో పూర్తి చేసింది. 
ప్రస్తుతం 14 వ ఏటాలో Postgraduation ని జర్నలిజం లో చేస్తుంది. 
ప్రస్తుతం ఆమె ఇండియా లోనే Youngest Graduate.
తన 7వ ప్రాయంలోనే రామాయణం శ్లోకాన్ని కంఠస్తం చేసి రికార్డు సృష్టించింది. గాయని మరియు పియానో ప్లేయర్. కుడి, ఎడమ రెండు చేతులతో రాయగలదు. Keyboard ని 2.72 Secలో టైపు చేయగలధు. Hyderabadi Biryani ని 25మినిట్స్ లో చేయగలదు.
ఈమె ITTF World Hopes Team- 2011లో ఎంపికైన మొదటి అమ్మాయి ...
రవిచంద్రన్ అశ్విన్
రవిచంద్రన్ అశ్విన్ ఒక భారతదేశ అంతర్జాతీయ క్రికెట్ క్రీడాకారుడు తను 17 సెప్టెంబర్ 1986 లో జన్మించాడు. అశ్విన్ ఒక కుడి చేతి వాటం కలిగిన భాట్స్ మెన్ అంతే కాకుండా తను ఆఫ్ స్పిన్ బౌలింగ్ కూడా చేయగలడు. కావున రావిచంద్రన్ ఒక భారత ఆల్ రౌండర్ క్రికెట్ ఆటగాడు అశ్విన్ స్వదేశి ఆటగాడిగా తమిళనాడు జట్టులో ఆడినడు. అంతేకాకుండా ఐపిఎల్ లో పూణే జట్టుకి ఎంపికయ్యాడు అలాగే భారతదేశం తరుపున టెస్ట్ క్రికెట్లో అతి వేగంగా 50, 100 మరియు 150 వికెట్లు సాధించిన ఆటగాడిగా కుడా గుర్తింపు పొందాడు.
మల్టీ-టచ్
కంప్యూటింగ్ లో మల్టీ-టచ్ అనగా ట్రాక్‌ప్యాడ్ లేదా టచ్‌స్క్రీన్ ఉపరితలానికి సంబంధించిన పాయింట్ల యొక్క ఉనికితలలో ఒకటి కంటే ఎక్కువ లేదా రెండు కంటే ఎక్కువ పాయింట్ల ఉనికిని గుర్తించి అనుమతించే సాంకేతికత.
క్లోరిక్ ఆమ్లం
క్లోరిక్ ఆమ్లం అనునది క్లోరిన్ యొక్క ఆక్సోఆమ్లం.ఇది క్లోరేట్ లవణాల ఉత్పత్తికి పూర్వగామి (precursor).క్లోరిక్ ఆమ్లం బలమైన ఆమ్లం (pKa ≈ −1).క్లోరిక్ ఆమ్లం ఆక్సీకరణ కారకం.క్లోరిక్ ఆమ్లం రసాయానిక ఫార్ములా HClO.క్లోరిన్,హైడ్రోజన్ మరియు ఆక్సిజన్ మూలక పరమాణు సంయోగం వలన క్లోరిక్ ఆమ్లం ఏర్పడినది.
క్లోరిక్ ఆమ్లం రంగులేని ద్రావణం. క్లోరిక్ ఆమ్లం యొక్క అణుభారం 84.45914 గ్రాములు/మోల్.
25°Cసాధారణ ఉష్ణోగ్రత వద్ద సాంద్రత 1.2గ్రాం/మి.లీ. ఒక మి.లీ ద్రావణం బరువు ఒక గ్రాము,అందాజుగా.
నీటిలో ద్రావణీయత >40గ్రాములు/100 మి.లీలో,20 °C) వద్ద.
క్లోరిక్ ఆమ్లం అణువు పిరమిడ్ ఆకృతి అణుసౌష్టవం పొంది ఉంది.
క్లోరిక్ ఆమ్లం తాపగతి శాస్త్రీయముగా (thermodynamically) అస్థిరమైనది. క్లోరిక్ ఆమ్లం 30% గాఢత వరకు చల్లని జలసంబంధమైన ద్రావణంలలో స్థిరత్వాన్ని కల్గి ఉంది. తగ్గించబడిన వత్తిడివద్ద, తగు జాగ్రత్తలు తీసుకొని, ద్రావణాన్నిబాష్పీకరణ (evaporation) కావించడం వలన 40% గాఢత ఉన్న క్లోరిక్ ఆమ్లాన్ని ఉత్పతి చేయవచ్చును.40% గాఢత మించినచో,ఉష్ణోగ్రత 40 °C దాటినచో క్లోరిక్ ఆమ్లం ద్రావణం వియోగం చెంది,పలురకాల ఉత్పాదికలు ఏర్పడును.ఉదాహరణకు:
సల్ఫ్యూరిక్ ఆమ్లంతో బేరియం క్లోరేట్ రసాయన చర్య వలన క్లోరిక్ ఆమ్లం మరియు బేరియం సల్ఫేట్ ఏర్పడును. ఏర్పడిన ఉత్పాదిత మిశ్రమం నుండి అద్రావణ బేరియం సల్ఫేట్ ను తొలగించి, క్లోరిక్ ఆమ్లాన్ని వేరు చేయుదురు.
మరొక ఉత్పత్తి ప్రక్రియలో హైపోక్లోరస్ఆమ్లాన్ని వేడి చెయ్యడం వలన క్లోరిక్ ఆమ్లం మరియు హైడ్రోజన్ క్లోరైడ్ ఏర్పడును.
క్లోరిక్ ఆమ్లం శక్తి వంతమైన ఆక్సీకరణ కారకం. అందువల పలు సేంద్రియ పదార్థాలను,మండే స్వభావమున్న పదార్థాలతో సంపర్కంవలన, వాటిని మండించి కాల్చిబూడిదచేయును (deflagrate).
ఎన్టీఆర్ ట్రస్టు
ఎన్టీఆర్ ట్రస్టు (NTR Trust or NTR Memorial Trust) ఒక ఫలాపేక్ష రహితమైన సామాజిక సేవా సంస్థ. ఈ సంస్థకి సంబంధించిన ప్రధానకేంద్రం హైదరాబాద్, తెలంగాణాలో ఉన్నది. ఇది 1997 సంవత్సరంలో సాంఘిక సేవా కార్యక్రమాలను నిర్వహించే ప్రధాన ఉద్దేశంతో స్థాపించబడినది. ప్రముఖ తెలుగు సినీ కథానాయకుడు, ఆంధ్ర ప్రదేశ్‌ అప్పటి ముఖ్యమంత్రి, తెలుగుదేశం పార్టీ వ్యవస్థాపకుడు అయిన నందమూరి తారక రామారావు పేరు మీదుగా ఈ సంస్థ ఏర్పాటు చేయబడినది.
ఎన్టీఆర్ ట్రస్టు 1997 సంవత్సరంలో స్థాపించబడినది. దీనికి అప్పటి ఆంధ్రప్రదేశ్ ప్రభుత్వంలోని నారా చంద్రబాబు నాయుడు సంస్థ కోసం స్థలాన్ని కేటాయించడం ప్రధానమైనది.
2014 జూన్ నెలలో నారా లోకేష్, ఎన్టీఆర్ ట్రస్టు యొక్క ఒకానొక ట్రస్టీగా సంస్థ బాధ్యతలను చేపట్టారు.
వరంగల్ శంకర్
వరంగల్ శంకర్‌ ప్రముఖ తెలుగు జానపద, సినీ నేపథ్య గాయకుడు.
వరంగల్ జిల్లాలో కుమార్ పల్లిలో వరంగల్ శంకర్‌ జన్మించారు. బాల్యమంతా కుమార్ పల్లి, హనుమకొండ లలోనే గడిచింది. ఇతడు ప్రజా నాట్యమండలిలో గాయకుడిగా ఉంటూ తదనంతరం ప్రజా ఉద్యమాల దర్శకుడిగా ప్రఖ్యాతి పొందిన ఆర్.నారాయణమూర్తి సినిమాలతో వెలుగులోకొచ్చాడు. అనంతరం జానపద సినీ నేపథ్య గాయకుడుగా ఆర్.నారాయణమూర్తి సినిమాలలో శంకర్‌ అనేక పాటలు పాడారు. దండోరా సినిమా సారా వ్యతిరేక ఉద్యమం చేపట్టడానికి మహిళలకు స్ఫూర్తినిచ్చింది. ఎర్రసైన్యం భూపోరాటానికి అజ్యం పోసింది. చుండూరు సంఘటనను చిత్రీకరించిన లాల్ సలాం పెద్ద ఎత్తున కలకలం రేపింది. ఆ తరువాత వచ్చిన సినిమాలలో అడవి దివిటీలు, లాల్‌సలాం, దండోరా, ఎర్రసైన్యం, చీమలదండు, ఊరు మనదిరా, ఒరేయ్ రిక్షా సినిమాలలో ”మా కంపేనీకీ జీతాలు పెరిగినయి” ”బండెనెక బండి కట్టి పదహారు బండ్లు కట్టి” లాంటి ఎంతో ప్రజాదరణ పొందినవి. తెలుగు సినిమా గాయకుడు.వందేమాతరం శ్రీనివాస్, చిత్రతో శంకర్‌ అనేక పాటలు పాడారు. వరంగల్ శంకర్‌, జానపద సినీ నేపథ్య గాయకుడైన దీకొండ సారంగపాణికి సమకాలికుడు..
1990 నుండి సహచర గాయకుడూ సారంగపాణితో వందలాది వేదికలపై, క్యాసెట్లలో జానపద గేయాలు ఆలపించిన కునమల్ల సంధ్య కు, శంకర్‌కు ప్రేమ వివాహం జరిగింది. వీరికి ఒక అమ్మాయి, ఒక అబ్బాయి ఉన్నారు.
వరంగల్ శంకర్ పాడిన కోడిబాయి లచ్చమ్మది, జబ్బకు తుపాకీ, రారండి పోదాము, దళిత పులులు, వూరు మనదిర, ఏకో నారాయణ, వంటి జానపద, సినిమా గేయాలు ఉరుతలుగించగా శంకర్ విరచిత ‘మియ్యారు గుర్రాలు.. మాయారు గుర్రాలు’ అనే పాటతో ఎన్నో సంస్థలు ఆయనకు బిరుదులు, అవార్డులు అందుకున్నారు. తమ జానపద బాణీలతో వరంగల్లు కీర్తిని చాటిన శంకర్ రాష్ట్రంలోని ఎన్నో పట్టణాలలో ఎన్నో ప్రదర్శనల్ని దిగ్విజయంగా ప్రదర్శించి, ప్రేక్షకుల్ని పరవశింపజే ఎన్నో సంస్థల నుండి అవార్డుల్ని అందుకున్నారు. 1988 నుండి వరంగల్ జిల్లా కళాకారులతో వేదికలపై, క్యాసెట్లలో జానపద గేయాలు ఆలపించి నిర్వహిస్తూనే అవార్డులు అందుకున్నారు.
నిర్విరామ కృషికి, దీక్షాదక్షతలను గుర్తించిన అనేక సంస్థలు ఆయన్ను ఆహ్వానించి ఎన్నో సంస్థలు ఆయనకు ”గానకోకిలా” ”జానపదకోకిలా” బిరుదు ఇచ్చి గౌరవించాయి
. విజయవాడ కళాపరిషత్ వారి పురస్కారం ఓరుగల్లుకోకిలా, బిరుదులనిచ్చి సత్కారం చేశాయి
తెలుగు జానపద గేయాలకు పూర్వప్రాభవం తీసుకురావడం.
ఆరోగ్యంతోనే ఉన్న శంకర్‌ వరంగల్ లోనే గుండేపోటుతో మరణించారు.
http://www.greattelangaana.com/artists-my-teachers-chandrabose
http://telangananewstoday.com/movie-news/warangal-great-folk-singer-warangal-shankers-wife-singer-kunamalla-sandhya-folk-song-now-super-hit-social-media-face-book-twee-ter-you-tube/
యూట్యూబ్ లో వరంగల్ శంకర్ పాట
కంప్యూటర్ బస్
కంప్యూటర్ బస్ (తరచుగా బస్ అని పిలుస్తారు) అనేది ఎక్కువ కంప్యూటర్ల యొక్క భాగం. దీని పాత్ర కంప్యూటర్ ను సిద్ధం చేసే భాగాల యొక్క కొన్నింటి మధ్య డేటా, సిగ్నల్స్, లేదా పవర్ బదిలీ చేయడం. ఈ బస్ యొక్క పరిమాణం లేదా వెడల్పు ఎన్ని బిట్స్ దానిని సమాంతర (పారలెల్) రీతిలో చేరవేస్తాయి అన్న దానిపై ఉంటుంది. సాధారణ బస్ పరిమాణాలు: 4 బిట్స్, 8 బిట్స్, 12 బిట్స్, 16 బిట్స్, 24 బిట్స్, 32 బిట్స్, 64 బిట్స్, 80 బిట్స్, 96 బిట్స్, మరియు 128 బిట్స్.
ఇటువంటి బస్‌లు విస్తృత ఉపయోగంలో ఉన్నాయి, వీటికిసీరియల్ ATA, ATAPI (అడ్వాన్స్డ్ టెక్నాలజీ అటాచ్మెంట్), యుఎస్‌బి మరియు ఫైర్‌వైర్ కనెక్షన్లు బస్ యొక్క రకాలు.
యంగ్ టర్క్స్ విప్లవం
ఒట్టోమాన్ సామ్రాజ్యంలో జరిగిన యంగ్ టర్క్ ఉద్యమం ద్వారా 1876 నాటి ఒట్టోమాన్ రాజ్యాంగాన్ని పున:స్థాపించడానికి, బహుళ పార్టీ వ్యవస్థను ఒట్టోమాన్ పార్లమెంటు కింద రెండు దశల ఎన్నికల విధానం, ఎన్నికల చట్టంలో ప్రవేశపెట్టడాన్నే యంగ్ టర్క్ విప్లవం (జూలై 1908) అంటారు. అంతకు మూడు దశాబ్దాల ముందు సుల్తాన్ మూడవ అబ్దుల్ హమీద్ రాజ్యాంగబద్ధ నియంతృత్వాన్ని, తద్వారా తొలి రాజ్యాంగ శకాన్ని ప్రారంభించినా అది కేవలం రెండేళ్ళు మాత్రమే సాగి రద్దయింది. జూలై 24, 1908న, సుల్తాన్ రెండవ అబ్దుల్ హమీద్ ఉద్యమానికి లొంగి, ఆ రాజ్యాంగ పున:స్థాపనకు ఆదేశించడంతో రెండవ రాజ్యాంగ శకం ప్రారంభమయ్యింది.
ఒకప్పుడు రహస్య కార్యకలాపాలకు పరిమితమైన సంస్థలు రాజకీయ పార్టీలను స్థాపించాయి. వాటిలో కమిటీ ఆఫ్ యూనియన్ అండ్ ప్రోగ్రస్ (CUP), మరియు ఫ్రీడం అండ్ అకార్డ్ పార్టీ లేదా లిబరల్ యూనియన్/లిబరల్ ఎన్టిటీ ప్రధాన పార్టీలు. అలాగే ఒట్టోమాన్ సోషలిస్ట్ పార్టీ వంటి చిన్న పార్టీలు కూడా ఉన్నాయి. దీనికి మరోవైపు జాతులకు సంబంధించిన పార్టీలు ప్రధానంగా పీపుల్స్ ఫెడరేటివ్ పార్టీ (బల్గేరియన్ సెక్షన్), బల్గేరియన్ కాన్స్టిట్యూషనల్ క్లబ్స్, జ్యూయిష్ డెమోక్రాటిక్ లేబర్ పార్టీ ఇన్ పాలస్తీనా, అల్-ఫతాత్, ఆర్మెనెకన్ పార్టీ, సోషల్ డెమోక్రాట్ హన్చకియన్ పార్టీ, ఆర్మేనియన్ రివల్యూషనరీ పార్టీ వంటివి ఉన్నాయి. వ్యాపారులు, సంపన్నులు ప్రధానంగా ఉన్న ఆర్మీనియన్ నేషనల్ అసెంబ్లీ స్థానాన్ని తీసుకుంటూ, ఒకప్పుడు చట్టవ్యతిరేకంగా గుర్తించబడ్డ ఆర్మీనియన్ రివల్యూషన్ ఫెడరేషన్, ఆర్మేనియన్లకు ప్రాతినిధ్యం వహించే పార్టీ అయింది. ఈ ఘటనను నియంతృత్వం నుంచి ప్రజాస్వామ్యం వైపుకు ప్రపంచం వేసిన ప్రధానమైన అడుగుల్లో ఒకటిగా చరిత్రకారులు భావిస్తారు.
అబ్దుల్ హమీద్ హయాం యొక్క మార్పులకు ఇష్టపడని కన్జర్వేటివ్ రాజకీయాలకు భిన్నంగా ఇదే సమయంలో సాంఘిక సంస్కరణలు చోటుచేసుకున్నాయి. టర్కీలో ఉదారవాద వాతావరణం అభివృద్ధి చెందడం తదనంతర విప్లవానికి నేపథ్యంగా ఉపకరించింది. అబ్దుల్ హమీద్ రాజకీయ వర్గం చాలా సన్నిహితులైన చిన్న బృందంతో ఎప్పుడూ మారిపోతూండేది. సుల్తాన్ పూర్వ రాజకీయ ధోరణులను 1876లో విడిచిపెట్టగానే ఒట్టోమాన్ పార్లమెంట్ ని 1878లో రద్దుచేశారు. దీనివల్ల ఒట్టోమాన్ సామ్రాజ్యంలో రాజకీయాల్లో పాలుపంచుకోగలిగే అవకాశం చాలా కొద్దిమంది ఉన్న సముదాయానికే ఉండేది.
ఒట్టోమాన్ సామ్రాజ్యపు ఘన చరిత్రను కాపాడుకోవడానికి దేశం ఆధునికీకరణ పొందాలని చాలామంది టర్క్ లు భావించారు. మరోవైపు అబ్దుల్ హమీద్ పరిపాలనా విధానం రాజ్య అభివృద్ధికి, దృక్పథాలకు అనుగుణంగా లేదు. విప్లవానికి మూలాలు రెండు రాజకీయ విభాగాల్లో ఉన్నాయి. రెండు రాజకీయ పక్షాలూ అబ్దుల్ హమీద్ పాలనా విధానాలతో ఏకీభవించలేఉ, కానీ రెండు పక్షాలకూ వేర్వేరు ఆసక్తులు ఉన్నాయి. ఒట్టోమాన్ సామ్రాజ్యంలోని ఉన్నత వర్గాలకు చెందిన ఉదారవాదులు ఆర్థికపరమైన అంశాల్లో అతితక్కువ జోక్యంతో పట్టు సడలించిన ప్రభుత్వం కోరుకున్నారు. వీరు రాజ్యంలోని వివిధ జాతుల వారికి మరింత స్వయం ప్రతిపత్తి దక్కాలనేవారు, దీంతో రాజ్యంలోని విదేశీ జాతుల వారిలో ప్రాచుర్యం పొందారు. కొంత కింది వర్గం వారితో వేరే పక్షం ఏర్పాటైంది. కార్మిక వర్గ సభ్యులు మునుముందుగా లౌకిక ప్రభుత్వం ఏర్పాటుకావాలని కోరారు. రెండు పక్షాలు ఏర్పడడానికి కారణమైన ప్రాథమిక ఆశయం ఒకటే - పాత రాజ్యాంగం పునరుద్ధరణ పొందాలని. కానీ సాంస్కృతిక భేదాలు వాటిని విడదీశాయి.
ఎలిజబెత్ బ్లాక్‌బన్
ఎలిజబెత్ హెలెన్ బ్లాక్‌బన్ " కంపానియన్ ఆఫ్ ది ఆర్డర్ ఆఫ్ ఆస్ట్రేలియా, ఫెలో ఆఫ్ ది రాయల్ సొసైటీ,
ఫెలో ఆఫ్ ది ఆస్ట్రేలియన్ అకాడమీ ఆఫ్ సైంస్, ఫెలో ఆఫ్ ది రాయల్ సొసైటీ ఆఫ్ ది న్యూ సౌత్ వేల్స్ (1948 నవంబర్ 26 న జన్మించింది). ఆమె ఒక ఆస్ట్రేలియన్- యునైటెడ్ స్టేట్స్ నోబెల్ పురస్కార గ్రహీత. ప్రస్తుతం ఆమె " సాక్ ఇంస్టిట్యూట్ ఫర్ బయొలాజికల్ స్టడీస్ " అధ్యక్షురాలు. 
గతంలో ఆమె యూనివర్శిటీ ఆఫ్ కలిఫోర్నియా(శాన్ ఫ్రాంసిస్కో) పరిశోధకురాలు. ఆమె టెలోమేర్ అధ్యయనం చేసింది. టెలోమేర్ అంటే క్రోమోజోం చివరన ఉండి క్రోమోజోన్‌ను రక్షించే పదార్థం. 
ఈ పరిశోధన కొరకు ఆమె 2009 నోబెల్ పురస్కారం అందుకున్నది. ఆమె ఈ పురస్కారం కరోల్ డబల్యూ గ్రీడర్ మరియు జాక్ డబల్యూ స్జోస్తక్‌లతో కలిసి పంచుకున్నది. ఈ పురస్కారం అందుకుని ఆమె తస్మేనియాలో జన్మించిన నోబెల్ పురస్కారగ్రహీతగా గుర్తించబడుతుంది. ఆమె మెడికల్ ఎథిక్స్ కొరకు పనిచేసింది. తరువాత ఆమె వివాదాస్పదంగా జార్జ్ డబల్యూ బుష్ చేత 
పదవి నుండి తొలగించబడింది.
ఎలెజబెత్ హెలెన్ బ్లాక్‌బన్ 1948 నవంబర్ 26న తస్మేనియాలోని హొబర్త్‌లో జన్మించింది. ఆమెకు నాలుగు సంవత్సరాల వయసున్నప్పుడు వారి కుటుంబం టౌన్‌కు తరలివెళ్ళింది. గరల్స్ గ్రామర్ స్కూల్ (బ్రాడ్లాండ్ హౌస్ చర్చి) లో ప్రాధమిక విద్యాభ్యాసం చేసింది. వారి కుటుంబం తిరిగి మెల్బోర్న్‌కు చేరుకుంది. తరువాత ఆమె యూనివర్శిటీ హైస్కూల్ (మెల్బోర్న్) విద్యాభ్యాసం పూర్తిచేసింది. ఫైనల్ స్టేట్‌వైడ్ సంవత్సరాంతర పరీక్షలలో ఆమె అత్యున్నత స్థాయి ర్యాంకు సాధించింది. 1970లో ఆమె బ్యాచిలర్ డిగ్రీ పూర్తిచేసింది. 1972లో (యూనివర్శిటీ ఆఫ్ మెల్బోర్న్) మాస్టర్ డిగ్రీ పూర్తిచేసింది. 1974లో ఆమె యూనివర్శిటీ ఆఫ్ కేంబ్రిడ్జ్‌లో పి.హెచ్.డి పూర్తిచేసింది.
1981 లో బలాక్‌బన్ " యూనివర్శిటీ ఆఫ్ కలిఫోర్నియా (బర్కిలీ) లో అధ్యాపకురాలిగా చేరింది. 1990 లో ఆమె శాంఫ్రాంసిస్కోకు మారింది. అక్కడ ఆమె " యూనివర్శిటీ ఆఫ్ కలిఫోర్నియా(శాంఫ్రాంసిస్కో) డిపార్ట్ మెంటాఫ్ మైక్రో బయాలజీ మరియు ఇమ్యూనాలజీలలో పనిచేసింది. 1993-1999 వరకు ఆమె అక్కడ డిపార్ట్మెంట్ ఆఫ్ చైర్ వుమన్‌గా ఉంది.
2002లో బ్లాక్‌ బన్ " ప్రెసిడెంట్ కౌంసిల్ ఆన్ బయోఎథిక్స్ " సభ్యురాలుగా చేర్చుకొనబడింది. ఆమె బుష్ అడ్మినిస్ట్రేషన్‌కు వ్యతిరేకంగా హ్యూమన్ ఎంబ్రియోనిక్ సెల్ రీసెర్చ్ కొరకు పనిచేసింది. తరువాత ఆమె కౌంసిల్‌ను వైట్ హైస్ డైరెక్టివ్ 2004 ఫిబ్రవరి 27న రద్దు చేసింది.
సూపర్ కంప్యూటర్
సూపర్ కంప్యూటర్ అనగా గొప్ప వేగం మరియు మెమొరీ కలిగిన కంప్యూటర్. ఈ రకపు కంప్యూటర్ దాని జనరేషన్ యొక్క ఏ ఇతర కంప్యూటర్ కన్నా పనిని వేగవంతంగా చేయగలుగుతుంది. ఇవి సాధారణంగా అదే సమయంలో సాధారణ వ్యక్తిగత కంప్యూటర్ల కంటే వేలరెట్ల వేగంతో పనిచేస్తాయి. సూపర్ కంప్యూటర్ అంక గణిత పనులను చాలా వేగంగా చేయగలుగుతుంది, అందువలన వీటిని వాతావరణ అంచనా, కోడ్-బ్రేకింగ్, జన్యు విశ్లేషణ మరియు అనేక గణనలు అవసరమైన ఇతర పనుల కోసం ఉపయోగిస్తున్నారు. When new computers of all classes become more powerful, new ordinary computers are made with powers that only supercomputers had in the past, while new supercomputers continue to outclass them.
Electrical engineers make supercomputers that link many thousands of microprocessors.
మా వారి మంచితనం
మావారి మంచితనం 1979లో విడుదలైన తెలుగు సినిమా.
తెలుగు-ఇంగ్లీషు నిఘంటువు (ఆ)
=నిఘంటువు=22 March 2016.
కర్దమ మహర్షి
కర్దముడు అనే పేరున్న మహర్షి, ప్రజాపతి సనాతన ధర్మంలోని పలు గ్రంథాల్లో ప్రస్తావితమైనారు. ఆయన భార్య దేవహూతితో కలిసి బ్రహ్మ ఆజ్ఞపై సంతానం అభివృద్ధి చేసినందుకు ప్రజాపతిగా గుర్తించారు. బ్రహ్మజ్ఞాన సంపన్నుడై తపస్సు చేసినందుకు ఆయనను మహర్షిగా సంబోధించారు.
లోకంలో సంతానం తక్కువై ప్రజలు లేకపోవడంతో లోకాలు సృష్టించాల్సిన బాధ్యతలో ఉన్న బ్రహ్మ కర్దముడిని పిలిపించారు. ఆ సమయానికి కర్దముడు విరాగియై తపస్సు చేసుకుంటున్నాడు. బ్రహ్మ కర్దముడికి భూమిపై జనసమృద్ధి లేనందువల్ల సంసారంలోకి ప్రవేశించి, సంతానాభివృద్ధి చేయమని ఆదేశించారు. అప్పటికి ప్రజాపతిగా ప్రజలను సృష్టించిన కర్దముడు మళ్ళీ సంసారంలోకి వెళ్ళమన్నాకా సరేనని తపస్సులోకి వెళ్ళిపోయి చిరకాలం తపస్సు చేశారు. నిర్గుణంగా తపస్సు చేసి సమాధి స్థితిలోంచి బయటకు వచ్చి విష్ణుమూర్తిని స్మరించడంతో విష్ణుమూర్తి ప్రత్యక్షమయ్యారు. నువ్వు ఏ కోరికతో తపస్సు పూర్తిచేశాకా నన్ను స్మరించావో ఆ కోరిక సిద్ధిస్తుందని, బ్రహ్మ నిన్ను కోరిన కోరిక నీ ద్వారా సిద్ధించును గాక అంటూ వరమిచ్చారు. బ్రహ్మావర్తపు రాజు కుమార్తెను వివాహం చేసుకొమ్మని, కర్మను తనయందు సమర్పణ చేస్తే సంసారం బాధించదని చెప్పారు.
స్వాయంభూ మనువు భార్యాకుమార్తెలతో వచ్చి, తన కుమార్తె దేవహూతిని వివాహం చేసుకొమ్మని, కర్దముని చరిత్ర విని అతన్నే వివాహం చేసుకుంటానని ప్రతిజ్ఞ చేసినట్టు చెప్పారు. సంతానం కలగగానే వెళ్ళిపోతానని, అందుకు సమ్మతిస్తేనే వివాహం చేసుకుంటానని కర్దముడు చెప్పారు, దానికి దేవహూతి అంగీకరించడంతో వారిద్దరి వివాహం జరిగింది. వివాహం చేసుకున్నాకా భార్యను అలక్ష్యం చేస్తున్నట్టు నటిస్తూ కర్దముడు ఆమెను చాలా పరీక్షించారు. ఆ పరీక్షకు తట్టుకుని ఆయన సేవకే అంకితం కావడంతో తుదకు ఆమెపై అనుగ్రహం కలిగింది కర్దముడికి. అంతవరకూ వారిద్దరూ సరైన ఆహారంలేక కృశించిపోయారు. దాంతో ముందుగా ఆరోగ్యాన్ని, యౌవనాన్ని, రూపాన్నీ అనుగ్రహించారు.
రోహిత్
రోహిత్ కొందరు భారతీయుల పేరు.
కాడ్మియం హైడ్రాక్సైడ్
కాడ్మియం హైడ్రాక్సైడ్ఒక రసాయన సమ్మేళనపదార్థం.ఇది ఒక అకర్బనరసాయన సంయోగ పదార్థం.కాడ్మియం,ఆక్సిజన్ మరియుహైడ్రోజన్ పరమాణు సంయోగంవలన ఈ రసాయన సంయోగ పదార్థం ఏర్పడినది.కాడ్మియం హైడ్రాక్సైడ్ రసాయన సంకేత ఫార్ములా Cd(OH).నికెల్ కాడ్మియం బ్యాటరిల తయారీలో ఉపయోగించు అంశీభూత పదార్థాలలో కాడ్మియం హైడ్రాక్సైడ్ ముఖ్యమైన పదార్థం.
కాడ్మియం హైడ్రాక్సైడ్ సంయోగ పదార్థం తెల్లని స్పటిక సౌష్టవం కల్గిన ఘనపదార్థం.స్పటిక సౌష్టవం అష్ట భుజ/కోణ నిర్మాణం.
కాడ్మియం హైడ్రాక్సైడ్ సంయోగ పదార్థం యొక్క అణుభారం 146.43 గ్రాములు/మోల్
సాధారణ ఉష్ణోగ్రత వద్ద కాడ్మియం హైడ్రాక్సైడ్ సాంద్రత 4.79 గ్రాములు/సెం.మీ
కాడ్మియం హైడ్రాక్సైడ్ యొక్క ద్రవీభవన స్థానం 232 °C (266 °F; 403K)
కాడ్మియం హైడ్రాక్సైడ్ యొక్క బాష్పీభవన స్థానం300°C (572 °F; 573K),ఈ ఉష్ణోగ్రత వద్ద కాడ్మియం హైడ్రాక్సైడ్ వియోగం చెందును.
నీటిలో చాలా స్వల్ప ప్రమాణంలో 0.026 గ్రాములు/100మీ.లీ కరుగును.సజల ఆమ్లాలలో కరుగును.
కాడ్మియం నైట్రేట్ ను సోడియం హైడ్రాక్సైడ్ తో చర్య జరిపించడం వలన పదార్థాలలో కాడ్మియం హైడ్రాక్సైడ్ ను ఉత్పత్తి చెయ్యవచ్చును.
ఇతర కాడ్మియం లవణాలనుండి కాడ్మియం హైడ్రాక్సైడ్ ను ఉత్పత్తి కావించడం కొంత క్లిష్టమైన ప్రక్రియ.
జింక్ హైడ్రాక్సైడ్ కన్న కాడ్మియం హైడ్రాక్సైడ్ ఎక్కువ క్షార గుణం కల్గి ఉన్నది. కాడ్మియం హైడ్రాక్సైడ్ ను గాఢ కాస్టిక్ సోడా(సోడియం హైడ్రాక్సైడ్)తో చర్య జరిపిన Cd(OH) అనయాన్ కాంప్లెక్స్ ను ఏర్పరచును. సైయనైడ్, థయోసైనైడ్ మరియు అమ్మోనియం ఆయాన్ ద్రావాలతో కాడ్మియం హైడ్రాక్సైడ్ చర్యవలన వాటి సంక్లిష్ట అయాన్ సమ్మేలాలను ఏర్పరచును.
కాడ్మియం హైడ్రాక్సైడ్‌ను వేడిచేసిన నీటిఅణువును కోల్పోయి కాడ్మియం ఆక్సైడ్ ఏర్పడును. వేడి చేసినపుడు ఈ సమ్మెలన పదార్థం వియోగం 130 °C వద్ద మొదలై 300 °C వద్ద ముగియును. ఖనిజ ఆమ్లాలతో కాడ్మియం హైడ్రాక్సైడ్ రసాయన చర్య వలన సంబంధిత ఆమ్ల కాడ్మియం లవణాలు ఏర్పడును
రసాయన చర్యల కారణంగా హైడ్రోక్లోరిక్ ఆమ్లంతో కాడ్మియం క్లోరైడ్, సల్ఫ్యూరిక్ ఆమ్లంతో చర్యవలన కాడ్మియం సల్ఫేట్, నైట్రిక్ ఆమ్లంతో కాడ్మియం నైట్రేట్ లను కాడ్మియం హైడ్రాక్సైడ్ ఉత్పత్తి చేయును.
నికెల్-కాడ్మియం మరియు సిల్వర్-కాడ్మియం విద్యుత్తూ నిల్వ బ్యాటరీలలో ఆనోడ్ వద్ద ఇది ఏర్పడును
కాడ్మియం హైడ్రాక్సైడ్‌ ను కాడ్మియం ఆక్సైడ్ కు ప్రత్యామ్నాయమగా పలు సందర్బాలలో ఉపయోగిస్తారు.కాడ్మియం ప్లెటింగ్ మరియు కాడ్మియం లవణాల ఉత్పత్తికి కాడ్మియం హైడ్రాక్సైడ్ ను ఉపయోగిస్తారు.